text:
decision encuanto ritmonan ta decision di organizadornan
ORANJESTAD(AAN)– Ministerio di Cultura a tuma nota di e discusion cu a surgi den nos comunidad pa loke ta e ritmo di calypso den Festival Un Canto pa Aruba.
Pa medio di esaki Ministerio di Cultura ta notifica cu e decision di incorpora un of otro ritmo den e festival ta coresponde na e organizadornan di e festival, e no ta un decision di Minister di Cultura.
E rol di Minister y Gobierno den esaki ta di patrocinador y contribucion cu e festival pa engrandece esaki, mirando cu e ta un forma di promove nos cultura. E patrocinio no ta exclusivamente pa e festival Un Canto pa Aruba, pero tambe pa e festival hubenil mirando cu e ta promove nos musica y nos herencia entre nos hobennan.
Minister di Cultura ta haci tur loke ta na su alcance pa contribui cu eventonan cu ta promove nos cultura y ta engrandece nos tradicionnan y custumbernan. Cultura di Aruba ta uno rico y festivalnan asina ta un herment no pa crea discordia sino mas bien union entre nos pueblo.
Source: Dutch Caribbean News Ministerio di Cultura ta djis patrocina e festival


c: text/html

text:
The content originally appeared on: Diario
Proceso di EOI tabata exitoso
A confirma cu 12 compania a cumpli cu exigencianan di Notario
Meta ta pa garantiza un bon tarifa y sostenibilidad di coriente
ORANJESTAD (AAN): Dialuna merdia, Director di Utilities sr. Anthony Rojer a elabora riba e proceso di “Expresion of Interest” pa loke ta trata e Parke di Molina di Biento na Rincon. Presente na e ocasion aki tabata Director di Web Aruba NV señor Alfredo Koolman, y señor Albertico Koolman Operations Manager di Elmar.
Manera ta conoci, como grupo di utilidad na Aruba, nos a yega na un Expresion of Interest (EOI), cual a invita expertonan den mundo energetico pa por expresa nan interes pa haci oferta di energia. Utilities Group a publica un invitacion dia 15 di Augustus, 2022 invitando tur companianan di energia interesa, pa aplica pa maneha e proyecto di Parke di Molina di Bientona Rincon. Den cuadro di transparencia, e proceso a worde traslada pa e oficina di “NewLeaf Notary” cu a encarga cu maneho di e proceso aki.
Dialuna merdia señora Notario Chamila Tromp na oficina di NewLeaf Notary, a habri publicamente tur e envelop (“dropbox link)” di e proponentenan. Tabata tin un total di 28 participante di cual 22 a paga e tarifa di inscripcion $500 pa por continua cu e siguiente stap nan y 12 a completa e proceso defini den e invitacion cu Utilities Group a publica.
Despues cu Notaris a haci su evaluacion di tur e aplicantenan, lo manda e resultado di e companianan cu a registra y a completa cu un propuesta.
Na su turno Utilities Group, cu ta Web Aruba, Elmar y Utilities Aruba lo haci nan evaluacion y nan lo worde asisti pa un hunta di consehero consistiendo di representantenan legal, tecnico y sostenibel (Advisory Board). Conhuntamente Utilities Group lo tuma un decision di cual compania nan lo continua pa e siguiente fase cu ta e “Request for Proposal”.
E parke di Molina di Biento lo reduci e costo di electricidad pero na mes momento ta un necesidad pa combati cambio climatico of “Global Warming”, calentacion global. Un di dos Parke di Molina lo garantisa un bon tarifa, confiabilidad y sostenibilidad pa cu coriente den un medio ambiente mas sano pa nos comunidad.

robotstxt: allowed

filter: keep


text:
RIVM a informa siman pasa cu tin 39.500 infeccion nobo pa coronavirus confirma. Esey ta un aumento di 24% den comparacion cu e siman anterior, ora cu a informa cu casi 32.000 infeccion pa corona. Siman pasa, e number di infeccion a mantene practicamente mescos.
E aumento ta compensa cu un aumento ta e number di test. Manera resultado, e porcentahe di test positivo a disminui di 8 pa 7.7%. Esey ta bisa cu aumento por keda controla, pa keda test mas frecuentemente. Sin embargo, RIVM ta cualifica e situacion manera preocupante.
Den tur e grupo di edad, e number di persona infecta ta aumentando, aunke test di deteccion di hoben di 18 pa 24 años por ta positivo. E aumento tabata ainda mas grandi cu muchanan di 0 pa 12 aña; 35 %. E grupo aki a keda proba cu mas frecuencia for di reapertura di scolnan primario.
E number di ingreso den hospital tambe a aumenta, pero di forma menos pronuncia: 1234 persona a drenta hospital siman pasa, den comparacion cu 1214 di e siman anterior. E number di ingreso den ICU a bira manera 268 te cu 278.
E propogacion di e virus ta aumentando
E propagacion di e virus ta sigui aumenta: E yamado di number di infeccion R tabata mas cu dos siman pasa cu un 1.06 ariba di 1 cual ta nifica cu 100 persona ta infecta a 106 otro persona. Solamente si e number ta mantene abou di 1, e propagacion di e virus ta baha.


text:
Aki na Aruba Fundashon CasMarie ta traha cu diferente partner den e cuido pa e persona cu demencia. Nos ta traha entre otro cu:
- Dokter di cas
- Specialista (Neurólogo of Geriater)
- Wit Gele Kruis, pa mas informacion por lesa nan website: witgelekruisaruba.org
- Stichting Algemene Bejaardenzorg Aruba (S.A.B.A), pa mas informacion por lesa nan website: saba.aw
- Departamento di Asuntonan Social
- Centro di Memoria Aruba
Fundacion CasMarie ta miembro activo di e plataforma “Dementie Platform Aruba” caminda cu conhuntamente ta evalua criticamente y ta trata na mehora e calidad di cuido y servicio pa persona cu demencia y nan famia. Tambe nos tin contactonan regular cu organisacion den exterior:
Alzheimer Nederland cu website: www.alzheimer-nederland.nl
Vrije Universiteit Amsterdam


text:
Orden di Abogado di Aruba a publica un recado di prensa, den cual ta sugeri pa bin cu un Codigo di Conducta pa periodista, mirando desaroyo di e situacion di medionan di comunicacion na Aruba. E texto original tabata na Hulandes, pero mirando e interes y importancia, redaccion di Bon Dia Aruba a percura pa un traduccion na Papiamento).
Orden di Abogado di Aruba a constata cu tin cambio a tuma lugar, di periodismo clasico, unda noticia principalmente ta ser treci pa publico den forma descriptivo y den imprenta, pa un periodismo mas moderno digital, cu mas tanto material audiovisual.
Noticia, e nomber ta bisa esey caba, ta solamente noticia si ta trata di hecho nobo. Un periodista pesey kier ta e promer pa bin cu e noticia y pa publica esaki mas liher posible (online). Orden di Abogado ta haya importante sin embargo pa indica cu den e pura ey no mester ignora e evaluacion di interes cu reporteronan mester haci den e manera di publica.
Den caso di reportahe hopi biaha tin dos interes diferente envolvi. Esey ta di un banda e interes di prensa den libertad di prensa (libertad di expresion di opinion), manera contempla den articulo I.12 di Constitucion di Aruba y den articulo 10 di Tratado Europeo di Proteccion di Derecho Humano y Libertadnan Fundamental (ÔÇśEVRMÔÇÖ). Y di otro banda e interes di e persona cu ta suheto di e reportahe, den respet pa su derecho di su bida priva y familiar manera entre otro contempla den articulo I.16 di Constitucion di Aruba y articulo 8 EVRM. Pensa por ehemplo riba persona cu ta sospecha di comete un delito o infraccion, causante y/o victima di un accidente y famia den caso di un fayecimento.
Punto di salida ta cu ambos derecho tin e mesun peso y cu ambos mester respeta. Pero, si ta trata di un conflicto entre e dos derechonan fundamental, anto mester haci un evaluacion di interes. Den hurisprudencia ta tuma na cuenta un serie di criterio den haci e evaluacion di interes.
Primeramente mester wak e grado den cual un potret o publicacion ta contribui na un debate publico tocante un topico di interes general. Na di dos lugar e papel o funcion di e persona envolvi y e caracter di e actividadnan di cual ta reporta, ta di importancia. Un persona publico menos liher ta reclama un proteccion completo di su bida priva cu un persona no publico. Pero tambe den caso di un persona publico esey ta haya su limite ora e material visual o di texto tin exclusivamente relacion cu e bida priva di e persona envolvi y tin como unico meta satisface curiosidad di e publico. Na di tres lugar e comportamento anterior di e persona envolvi ta importante, por ehemplo si esaki mes a busca e publicidad, anto esey por ta un factor cu ta hunga un papel den e evaluacion.
Como di cuatro punto mester tene cuenta cu e manera di publica y e alcance di divulgacion di e material di imagen o texto. Riba medionan social e alcance di divulgacion a traves di e posibilidad di comparti un mensahe por ehemplo ta grandi, loke ta obliga pa tin extra cautela. Y como ultimo ta importante si e material visual a ser graba di un manera abierto o scondi.
Un huez por lo tanto ta aplica un prueba di ÔÇśnecesidad y proporcionalidadÔÇÖ y ta wak si e reportero tabatin tambe otro medio na su disposicion na lugar di trece e persona envolvi completamente reconocible na vista, di tal manera cu no ta afecta e contundencia di e publicacion y den menor grado ta viola e derecho di proteccion di bida priva.
Hopi mas biaha cu ta realiza esaki publicacion di material visual no elabora (live) no ta necesario pa e contundencia di e noticia. Den caso cu e necesidad ey ta ausente, anto un publicacion asina rapidamente ta ser considera como no proporcional na e meta busca cu esey, esta informacion na publico.
Den caso di un accidente di trafico por ehemplo por limita esey na descripcion di e accidente, e da├▒o na e autonan y e caracter di e lesion, sin cu mester zoom in mas cerca posible riba e victima, pa proteccion di su bida priva.
Den caso cu e manera di publica no ta cumpli cu e prueba di necesidad y proporcionalidad y pa via di esaki ta haci un infraccion no hustifica den ambiente di bida priva di e persona envolvi den e reporte, anto e publicacion ey ta ilegitimo y e persona ey por reclama da├▒o y perhuicio (inmaterial).
Orden di Abogado a establece regla di conducta pa abogado, pasobra ta desea di expresa e etica conteni den esey y pasobra esey ta beneficia e confianza den su gremio profesional. Pa motibo similar e asociacion Hulandes di Periodista (Nederlandse Vereniging van Journalisten) a adopta e Codigo pa Periodismo.
Esaki ta contene por ehemplo cu:
ÔÇt'18. E periodista lo no afecta e privacidad di persona mas leu cu ta necesario den cuadro di noticia transparente.
19. E periodista ta respeta privacidad di victima, famia di fayecido, pacient pero tambe di sospechoso y actor di crimen, evitando cu esnan envolvi ta generalmente reconocible den e reporte den tur e casonan unda e personanan ey lo encontra un desbentaha desproporcional di ta reconocible y asina leu cu evita di ta reconocible no ta en pugna cu e interes di un reportahe adecuado.
20. E periodista no ta publica texto o potret y no ta transmiti grabacion di audio o imagen di persona traha den situacion di privacidad sin permiso di e persona envolvi, a menos cu e publicacion ey ta sirbi un interes social grandi.
Di e manera aki a mustra di ta consciente cu e trabao importante di un periodista tambe ta trece cune cierto responsabilidad y obligacion, pa via di e impacto potencialmente grandi di nan reporte. Orden di Abogado lo aplaudi si implementa un tal Codigo na Aruba tambe. Esey lo duna tur hende mas seguridad.


text:
Coloca riba un cerrito
cu ta mira riba nos lama Caribe, rodea dor di e isla di clima seco na Aruba, drenta den nos “Garden of Well-being.” Mientras cu bo ta sinta bow nos “Tree of Life,” jen di Orquidea, mientras cu e musica produci dor di e parhanan tropical ta calma bo alma. E curamento ta cuminsa cu e ritmo di naturalesa, ainda prome cu bo prome consulta jega na su final.
Vestimenta ta casual den nos clinica naturalista. Fibra nan natural y comfortable ta recomendable. Trece cubo tur bo preguntanan cu semper bo tawata kier a puntra, of simplemente relaha y laga nos hasi nos trabow. Bo prome bishita por inclui un inspeccion di bo lenguahe corporal, wowonan, cuero, lenga, stem, punto nan di pulso riba bo pols, temperatura di bo barica, bo meridiano nan y/of punto nan di acupuntura. Bo por papia over bo historia medico, dieet, y estilo di vida. Medicina Chines ta considera e curpa como un entidad completo. Mente, Curpa y espirito ta forma un. Si un parti ta foi balance, tur e parti nan ta wordo afecta. Acupunctura por ser recomenda pa juda corehi y balansa e fluho di energia den e curpa. Nos ta kere cu Docternan ta maestro. Bo lo wordo educa den con pa hiba un bida harmonioso integrando ehercicio, manejo di stress, descanso, relajacion y usando nutricion personaliza pa un salud optimal.
Nos meta ta pa lagabo sinti bon mas pronto cu ta posibel den tur e aspectonan di bo bida cu e sabiduria di con pa cuida bo mes mas mihor y cuida bo ser nan keri ta un poder presioso. Cuminsa cu bo mes y compartie cu tur e personanana cu bo tin contacto cu ne. Cura bo mes, Cura nos mama Tera. Biba den harmonia cu tur cos.
Si Abo ta un pashent caba bo por bin y pone bo nomber riba e lista bo no mester di traha cita den e horario scirbi aki bow.
- DiaLunea
3:00pm -7:00 pm
- DiaMars
8:30am -12 noon
- Diaranson
8:30am -12 noon
- Diaweps
3:00pm -7:00 pm
- Diasabra
8:30am -12 noon
Si bo ta un pashent nobo porfavor jama 5851270 pa traha un cita pa un consulta.


text: Diasabra anochi a drenta informe di un accidente na Kas Paloma, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda un Toyota Yaris Hatch Back color shinishi scur a baha caminda y bay kibra y keda pega bou di un palo di kwihi. Den e auto a bin encontra cu e chauffeur femenino di e Toyota Yaris numera A-75272. Nan a nota cu e lo ta bou influencia di alcohol, y a dicidi di pone supla. Por a mira cu ora e tabata supla e tawata haci bofon of chercha di e polis,. E polis a dun’e 3 chens y ni asina e no kier coopera. A pidi pa e vehiculo di transporte di detenidonan y a detene e dama aki. Polis a bay busca informacion di testigo pa wak si por a wak algo. Nan a bin topa cu un persona cu tabata cu e dama aki, pero den otro auto y el a conta e Polis cu an a caba di sali for di un christmas dinner y yegando Kas Paloma e dama aki a dicidi pa bay pasa e auto y a perde control baha caminda dal den un cura di cas y pa despues bay para bou di palo di kwihi. Daño na e cura di cas y e auto ta grandi. Polis a hiba e dama warda y takelwagen di Nagico a tow e auto.


text:
Tema: “Conecta 2030: ICT pa e Obhetivonan di Desaroyo Sostenibel”
ORANJESTAD- Riba 17 di mei na aña 1969 a cuminsa celebra tur aña Dia Mundial di Telecomunicacion. E dia aki ta coresponde cu e fecha di 17 di mei 1865 riba cual a funda Union Internacional di Telecomunicacion (ITU) y a firma e prome convenio Internacional di Telegraf na Paris.
Na november di 2005, durante e Cumbre Mundial tocante e Sociedad di Informacion, a haci un yamada na e Asamblea General di Nacionnan Uni pa declara dia 17 di mei tambe como Dia Mundial di e Sociedad di Informacion, p’asina pone atencion riba e importancia di tecnologia ICT y e scala amplio di aspectonan tocante e Sociedad di Informacion, cu a bin pa dilanti durante e cumbre.
Na november 2006 a dicidi pa den futuro celebra 17 di mei como “Dia Mundial di Telecomunicacion y Sociedad di Informacion”. E proposito di e dia aki ta pa yuda crea consciensia di e posibilidadnan di uzo di Internet y otro tecnologia di ICT pa sociedad- y economianan y tambe forma pa reduci e division digital cu ta existi na mundo.
ITU ta un organo specialisa di Nacionnan Uni pa tecnologia di informacion y comunicacion (ICT). Funda pa facilita conectividad internacional di rednan di comunicacion, ITU ta aloca spectro radioelectrico pa henter mundo y orbita di satelite, ta traha norma tecnico pa segura cu rednan y tecnologia por interconecta cu otro sin problema, y ta haci esfuerso pa mehora acceso na ICT pa comunidadnan cu ta insuficientemente atendi. Cada biaha cu haci un yamada telefonico via mobil, subi Internet of manda un email, nos ta benificia di e trabounan di ITU.
E tema pa e dia aki ta duna oportunidad pa conmemora e contribucion di ICT na e desaroyo di e Sociedad di Informacion en relacion cu e “Programa Conecta 2030 pa e desaroyo mundial di telecomunicacion/ICT”, cu awo ta vincula cu Plan Strategico di ITU pa e periodo 2020-2023, y cu ta specialmente dirigi riba e pregunta con avance tecnologico por contribui pa acelera realisacion di e Obhetivonan pa Desaroyo Sostenibel den e dies añanan venidero.
Tecnologia di informacion por ta un luz di esperansa cu ta permiti cu miles di miyon di persona ta conecta cu otro riba mundo henter. Durante e pandemia di COVID-19 e conexionnan aki – cu sernan stima, cu scol y universidad, cu lugar di trabou, cu profesionalnan di salud y cu suministracion esencial – ta mas importante cu nunca.
Ministerio di Transporte, Comunicacion y Sector Primario ta manda un pabien na tur instancia y compania cu directamente of indirectamente ta envolvi cu telecomunicacion y ICT.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu imenso tristeza na nos curason, pero agradecido pa tur locual e la nifica pa nos, nos ta participa fayecimento di nos ruman stima:
Efraim David de Cuba
*28-09-1959 – †31-10-2022
Na nomber di:
Mayornan:
†Christofera (Tina) de Cuba
†Louis (Wiwi) de Cuba
Rumannan:
Juan (John) de Cuba
Emilia de Cuba
Hubert de Cuba y famia
Olivia y Job Tanis y famia
Ramiro y Annemieke de Cuba y famia
Edwin y †Gwen de Cuba y famia
Elsa de Cuba y famia
Selvia y Octavio Croes y famia
Criselda de Cuba
Rudolf de Cuba y famia
Ludwina y Nilky Kock y famia
Tantanan:
Zr. Renata
Rosalinda de Cuba
Sobrina y sobrino, prima y primonan y demas famia de Cuba, Kelly, Mahieu, Tanis, Boers, Peterson, Croes, Kock, Tromp, Paesch, Wever y demas famia ta invita pa asisti na e acto di entiero cual lo tuma lugar Diasabra, 5 November 2022 pa 4’or di atardi saliendo for di Misa Santa Filomena pa santana catolico na Paradera. E resto mortal lo ta reposa for di 2’or di atardi den Misa Santa Filomena na Paradera.
Nos ta lamenta cu despues di entiero nos no por ricibi bishita di condolencia na cas.


text:
E organisashon ta limitá na un aria di maneho, ku ta Relashonnan Eskterior.
E Direktorado di Relashonnan Eksterior ta responsabel pa implementashon di maneho di eksterior di Reino pa Pais Kòrsou. Si e maneho ta impliká medida di implementashon, lo inisiá i kordiná. Ademas, lo duna konseho, informashon i sosten den kaso di asuntu legal internashonal i di Reino. Lo media den e asuntunan aki.
Pues ta implementá tarea di implementashon relatá na aria di sub maneho den e organisashon. Den e organisashon kolaboradó di maneho ta traha fleksibel den tim. E tim ta traha a base di e tipo di asuntu di maneho. Dos tim ta ehekutá tarea di implementashon i ta permanente. Eseinan ta e tim pa asuntu di protokòl i e tim pa asuntu konsular.


text:
Aplicacion Sosten Financiero (Kwartaal 1 2021)
Informacion importante pa tur dunado di trabou cu ta aplica pa Sosten Financiero pa Empresa Chikito y Mediano pa e prome kwartaal di 2021
Manera ya caba a keda anuncia, empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero) por haci esaki desde diabierna, 15 di januari, 2021 pa 9‘or di mainta te cu diaranson, 20 di januari, 2021 na fin di dia.
E pago di e Sosten Financiero no ta bay automaticamente y si no aplica, no ta ricibi e sosten financiero.
Pa por tin derecho ariba e Sosten Financiero, e compania mester cumpli cu e siguente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa lunanan di april te cu december, 2020;
- E compania ta spera perdida di entrada di benta di por lo menos 25% pa lunanan januari, februari y maart 2021;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E formulario di aplicacion ta disponibel den e portal digital MiSVb di e compania. E compania ta drenta den su MiSVb cu su credencial y ta busca e formulario. Ta yena esaki completo y primi ariba ENTREGA PETICION. No por haci cambio despues di entrega e peticion y ta 1 oportunidad so tin pa aplica.
E ta SVb su meta pa ehecuta e pago di Sosten Financiero pa 21 di januari, 2021.
Pa facilita e proceso di aplicacion y contesta pregunta di empresa chikito y mediano relaciona cu e programa di Sosten Financiero por tuma contacto cu e Helpdesk via mail na helpdeskmkb@svbaruba.org. Tambe por subi ariba e pagina di SVb www.svbaruba.org y bay na e topico Sosten Financiero (na Doño di Trabou).


text:
Facebook ta studia posiblidat pa pago virtual entre su usuarionan.
Facebook ta eksplorá e posiblidat pa introdusí su propio kripto moneda. Ku e moneda virtual usuarionan di Facebook lo por paga otro riba e plataforma mes. Asina e wèpsait Cheddar a publiká basá riba informashon di fuentenan interno.
Un di e fuentenan ta indiká ku Facebook ta pensando hopi serio riba e posiblidat.
E kompania lo ke krea e posiblidat pa hasi pago via e plataforma di Facebook i via Facebook Messenger. E transakshonnan lo por tuma lugá den un kombersashon via Messenger o na un sitio indiká den Facebook. Den un reakshon riba e publikashon di Cheddar, Facebook ta splika ku meskos ku otro kompanianan, nan tambe ta eksplorá tipo di posiblidatnan asina. Tin un tim chikí den e kompania ku ta analisando e posiblidatnan i pa awoki Facebook no tin mas informashon pa duna riba e asuntu.


text:
E Mamíferonan Marino Mas Grandi na Mundu ta na Peliger
Kiko ta pasando?
Hopi tempu pasá yagmentu riba bayena i dòlfein tabata e menasa di mas grandi riba e animalnan aki. Aktualmente esaki ta bou di kòntròl ku regulashonnan nobo, pero ainda e dòlfein i bayena ta na peliger. Pa motibu di kambio di klima, e temperatura di laman a subi kaba ku 0.7°C. Esaki ta pone ku e habitat di dòlfein ta kambia, loke ta nifiká ku e animalnan mester move bai otro área. Nan ta spesífikamente adaptá na sierto kondishonnan di bida i un kambio di temperatura ya por tin hopi influensia.
E bayena i dòlfein ta sufri hopi di e polushon di oséano tambe. Nan ta keda pegá den nètnan flotante di piská, mihó konosí komo ekipo fantasma. Animalnan ta kome e sushi di plèstik ku ta drif riba laman i huntu ku e otro sustansianan tóksiko esaki por kousa malestar òf morto. Hopi hende riba laman ta kousa disturbio di habitat. Regularmente tin choke entre botonan i bayenanan. E zonido kousá pa transporte marítimo, eksplotashon di petroli i konstrukshon ta stroba e komunikashon di e bayena. Zonidonan duru ku e ser humano ta okashoná manera bormentu i eksploshonnan por laga e bayena asta bira surdu, lage yega tera òf lage muri.
Dikon ta importante pa protehá e bayena?
E bayena ta hunga un ròl importante den nos lucha kontra kambio di klima. E ta warda un gran kantidat di CO2 den su kurpa na momentu ku e ta na bida. Ora e muri, e ta hiba esaki na fondo di e oséano, kaminda e ta keda derá. Pupu di bayena tambe tin un influensia importante riba e C02 den atmósfera. E pupu ta alimentá phytoplanktòn; esaki ta bestianan chikitu ku ta apsorbé CO2 i ta konvertí esaki den oksígeno.
Dikon ta importante pa protehá e dòlfein?
Dòlfein ta un laso importante den e sistema ekológiko marítimo. E dòlfein ta na tòp di e kadena alimentisio i e por bisa nos hopi tokante e estado di salú di e oséano i e kantidat di piská. Nan ta kome diferente tipo di piská i planktòn, pero nan tambe ta ser komé pa bestianan yagdó, manera e tribon grandi. Di e manera aki e bida bou di laman ta keda den balansa.
Pa e motibu ku e dòlfein ta importante den e balansa ekológiko di e bida bou di laman, ta nesesario pa e ta bon protehá. WWF ta protehá e dòlfein dor di redusí polushon den laman, por ehèmpel dor di likidá plèstik i atendé ku e kambio di klima.
Nos ta trahando duru pa mehorá e situashon di e bayena i dòlfein. Nos ta traha ku paisnan i organisashonnan riba un nivel lokal i internashonal pa logra e kreashon i mantenshon di reglanan ku ta trata konservashon di e animalnan aki. Por ehèmpel, nos ke frena navegashon den áreanan kaminda bayenanan i dòlfeinnan ta biba pa redusí e choke i zonido di boto. Huntu ku sientífikonan, manera e tim di investigashon di Caribbean Cetacean Society, tambe nos ta hasi investigashon riba bayenanan i dòlfeinnan pa protehanan aun mas mihó. Lesa mas tokante otro proyektonan di WWF pa protehá e bayena i dòlfein: https://wwfwhales.org/
Posishon di WWF-NL Tokante Animalnan den Koutiverio
WWF-NL ta defendé animalnan den naturalesa. Den e sentido akí, nos tin sentimentunan miksto tokante parkenan di bestia (‘dierentuin’) òf akuarionan. Idealmente, nos lo ke mira tur animal ta kana rònt òf landa liber den naturalesa i ku nos por atmirá nan einan enbes di tras di un waya.
Pero lamentablemente, hopi espesie di animal no ta biba den nos besindario (mas) antó parkenan di bestia ta hunga un ròl importante ora ta trata di informashon i edukashon tokante hopi espesie di animal, inkluso espesienan den peliger di ekstinshon, i kon ta bayendo ku nan den naturalesa. E tipo di konsientisashon akí ta krítiko pa sigui haña sosten pa konservashon mundial di naturalesa.
WWF ta kere komo un prinsipio general ku niun animal no mester ser saká for di naturalesa pa bai den parke di bestia òf akuario, i ta kere tambe ku kompra di animalnan mester sosodé pa medio di programanan di reprodukshon entre parkenan di bestia. Lamentablemente, na akuarionan rònt mundu ainda nos ta mira ku ta saka animalnan for di naturalesa.
Pa diferente motibu, WWF ta kere ku setáseonan (‘walvisachtigen’) manera entre otro dòlfein, no mester ser saká for di naturalesa. Aparte di algun aspekto serio tokante nan bienestar, nos ta mira ku kaptura di setáseonan bibu (spesialmente dòlfein) ta un menasa pa nan poblashon den hopi área.
Finalmente, nos ta kere ku si animalnan ta den koutiverio, mester permití nan pa mustra komportashon natural i stimulá nan pa medio di kosnan manera enrikesementu i e posibilidat pa skohe entre otro nan kompañeronan di grupo, kosnan di hunga, i kuminda. Kenshinan akrobátiko di animalnan pa entretenimentu di hende no ta forma parti di esaki.
Sinembargo, komo un organisashon di konservashon, nos no por reakshoná riba kontenido di asuntunan di bienestar di animalnan ku ta keda tresé dilanti pa algun hende. Pa konosementu tokante bienestar di animal, por fabor akudí na nos koleganan di organisashonnan di bienestar di animal.
E bayena
E bayena ta un mamífero ku ta biba den laman. Manera nos, e mester di airu pa hala rosea i duna lus pa biba yòn – kontrali na mayoria piská, ku ta filtra oksígeno di laman ku su alanan i ta pone webu. Bo por rekonosé e bayena dor di e buraku di spùit riba su kabes, ku pa medio di esaki e ta hala rosea.
Tin hopi sorto di bayena, manera e humpback i e northern right whale. Cetacea por ser dividí den dos grupo: baleen whales i toothed whales. E baleen whale ta kome zooplanktòn, manera kril i piská chikitu, manera haring. Ku su barba (un sorto di skeiru largu den su boka ku ta trahá manera un koladó) e ta filtra e animalnan for di awa. Blue whales por kome te ku 4 barí di kril pa dia. Mayoria baleen whales ta enorme, por ehèmpel e humpback whale por krese te ku 18 meter den largura i e blue whale ta e animal mas grandi na mundu, ku tin biaha por yega kasi 30 meter. E toothed whale, manera dòlfein i bruinvis ta usa nan djente pa kome piská, marisko òf sekat. E toothed whale generalmente ta mas chikitu ku e baleen whale. Ku eksepshon di e sperm whale, ku ta e toothed whale di mas grandi i ku tin un promedio di un largura di 16 meter. Dòlfeinnan pues tambe ta cetacea, pero nan ta kategorisá den un ‘famia’ diferente.
Algun bayena gusta biba nan so, otro ta preferá biba den grupo. Serka e dòlfein i e sperm whale, e chikitinnan ta keda ku nan mama pa un periodo largu. Bayenanan ta komuniká ku otro pa medio di zonido bou di awa. E baleen whale ta traha kantikanan largu di diferente tono i zonidonan ku tin biaha por ser skuchá mianan leu. E dòlfein i e sperm whale ta haña nan kuminda dor di klek zonido (esaki yama echolocation). Zonido humano riba laman (motor di boto, boramentu pa petroli, heipaal pa mulina di bientu) por daña i stroba e oído di e bayenanan, hasiendo e mas difísil pa nan komuniká ku otro. Tambe e ta strobanan reprodusí i di kome.
E dòlfein
E dòlfein ta un cetacea chikitu. Tin aproksimadamente 35 sorto di dòlfein, ku por ser hañá den oséano i riunan grandi rònt mundu. Den prome instante, e dòlfein parse un piská. Sin embargo, e ta un mamífero ku ta adaptá su mes lihé na e bida akuátiko. E tin un kurpa strimlain i alanan ku ta lage landa lihé i fleksibel.
Manera tur mamífero, e dòlfein ta respirá oksígeno ku su pulmonnan i e ta bini na superfisie pa hasi esaki. Pa e motibu aki e dòlfein ta bira popular pa turistanan: ora e bini ariba pa hala rosea, por wake fásilmente i tin biaha e ta hasi saltonan grandi. Dor ku e ta hala rosea riba laman, e dòlfein ta drumi na mesun momentu ku e deskonektá e mitar parti di su serebro.
E dòlfein tin sanger kayente i e ta kuida su yunan. Un dòlfein beibi ta keda ku su mama pa mas o menos 6 aña. E dòlfein ta sosial i e ta un animal hopi inteligente ku ta gusta biba den grupo, tin biaha ku mas di 100 otro. Tin biaha por hañe asta ku otro espesienan, landando distansianan largu ku bayenanan. E dòlfein ta komuniká ku otro pa medio di klek i flùit.
Dor di hasi zonido di klek i kapta e eko di e zonidonan fuerte, e dòlfein por siña e tamaño, e forma, e distansia, e velosidat i e direkshon di obhetonan. E dòlfein ta usa e téknika aki, ku ta konosí komo ‘echolocation’, pa haña piská, sekat òf otro presa. E dòlfein mular por hasi mil zonidu di klek pa sekònde.


text:
ORANJESTAD,Aruba
Relaciona cu situacionnan cu a presenta cu e COVID-19 na Aruba, Queen Beatrix International Airport (AUA Airport), a prepara diferente scenario pa loke ta posibel situacionnan cu por presenta na aeropuerto.
AUA Airporte a drenta e siguiente fase di e scenarionan di COVID-19 caminda aeropuerto a ricibi infomracion relaciona c’un empleado den servicio di AUA Airport caminda e empleado aki lo a test positivo pa cu e COVID-19.
E caso aki a wordo describi den un di e scenarionan posibel y AAA ta ehecutando awor e medidanan den e scenario aki den e forma mas efectivo posibel.
Aruba Aiport Authority NV ta trahando pa identifica tur persona cu tabatin contacto directo cu e empleado aki y cu tabatin contecto cu e persona aki, igual controlando si e personanan aki ta tumando medidanan preventivo manera tin stipula.
Tur grupo di empleadonan na riesgo di e situaciona ki, a wordo manda de inmediato nan cas den un verlof di COVID-19.
E dunado di trabou di e empleado en cuestion a tuma medidanan di precaucion y ya caba a tuma medidanan di cuarentena caminda e departamento caminda e empleado tabata labora, a wordo cera.
AAA hunto cu e dunado di trabao ta trahando pa identifica otro empleadonan cu tabata den contacto cu e trahado en cuestion.
AAA ta ehecutando un servicio di limpiesa hopi extenso den e sector caminda e trahado tabata funciona como medida preventivo.
AAA a informa tur trahado di AAA y henter e comunidad di AUA Airport riba e ultimo desaroyonan relaciona cu COVID-19.
Tres emplieado di AAA a wordo manda cas como medida preventivo den cuantena personal pa un periodo di 14 dia debi cu nan tabatin contacto directo of indirecto cu e empleado kende a test positivo.
AAA ta sigura henter comunidad cu e lo continua cu ehecucion di su plan di accion de inmediato como reaccion riba cualkier desaroyo nobo relaciona cu e e crisis tumando luga actualmente.


text:
ORANJESTAD,Aruba
Parlamentario Endy Croes hopi precupa cu e situacion actual. Nos ta bringando na promer lugar pa nos salud. Un crisis cu a dal henter mundo. Actualmente lokual ta importante pa nos gana e bataya contra e virus aki.
Un contricante invisibel:
Un contricante cu nos no por ni mira tin mundo henter paralisa. Unico manera pa controla esaki ta pa KEDA BO CAS pa asina hunto nos STOP di PLAME! Kiko ta e signal cu nos Creador “Papa DIOS” a manda pa mundo henter no ta conosi? Kisas mundo a haña un “kinipi” pa nos refleciona y re-enfoca bek riba e humanidad? Tempo kisas lo splika nos esaki.
Un Aruba sin Turismo cu hotelnan bashi
Un Aruba pa promer biaha den historia para dilanti 2 reto grandi. Promer ta salud di e pueblo y di dos ta economia fragil di nos isla. Un Aruba cu hotelnan completamente bashi y sin turismo. Algo cu nunka nos a biba pensa di lo pasa aden. Laga nos siña di cada les y awor mas cu nunka nos mester ta fuerte pa hunto nos build up bek e isla despues di e crisis aki pero mester bira tambe mas innovativo pa crea otro tipo di entradanan cu nos no lo depende solamente di turismo den futuro cercano.
Standard & Poors Covid-19:
Dia 17 di Maart ultimo Standaard & Poors (S&P) a publica un rapport unda nan a duna rating basa riba risico di calculacionnan cu nan a hasi evaluando 122 pais. S&P a midi cual paisnan cu ta depende riba turismo nan economia lo ta mas vunerabel pa e crisis Covid 19 . S&P a mira hopi profuindo 4 aspecto. Pimeramente a midi con e shock di Turismo ta afecta GDP( Gross Domestic Product) di e pais. Aruba lamentablemente a sali Pais # 1 den 122 pais como esun mas vunerabel cu e impacto riba GDP di mas fuerte. Despues S&P a mira con e crisis aki Covid 19 ta afecta posicion financiero di cada gobierno. Aruba a bolbe sali # 1 den 122 pais lamenntablemente. S&P a analisa tambe e risico pa un deterioro den balansa di pago di cada pais. Aruba den esaki tambe a bolbe sali # 1 como e pais mas vunerabel. Finalmente a midi y analisa e peso di esaki y e vunerabilidad pa cu liquudez externo. Akinan Aruba a sali number # 3.
Parlamentario Endy Croes ta splika cu si Aruba no a presta 2000 miyon ultimo 8 aña nan di AVP y a maneha e pais aki na un manera responsabel awe Aruba lo por tabata mucho mas bon para y lo tabata tin manera di absorba e schok di Covid 19 na un mucho mihor manera. Pero ja nos no por mira atras mas y mester hasi lo corecto pa salba nos dushi isla.
Un Promer Minister “dedicated 24/7 pa Aruba:
Nos tin un Promer Minister “dedicated 24/7” hunto cu su elenco di Ministersnan y conseheronan proficional pa juda nos sali for di e crisis aki. Pa awor salud di nos pueblo ta na promer lugar. Parlamentario Endy Croes kier gradisi un y tur cu ta reuniendo 7 di pa siman aportando cu desicionnan grandi pa e pais aki. Alaves Parlamentario Croes kier manda un extra danki pa tur e doctornan y verlpeegsters y tur esnan den e field di salud cu ta trahando encansabel combatiendo e virus aki y atendiendo henter e pueblo. Mi ta hopi proud di bosonan tur y keremi cu pueblo den totalidad ta proud di boso. Hunto nos lo logra. Keep it up!


text:
KRALENDIJK – USIBO ta kontentu ku den e ordenansa di emergensia nobo a tene kuenta ku nos pensamentunan ku no ta nesesario pa lock down nos ekonomia, pero ku a laga espasio pa kada ken karga nan responsabilidat i pa ta kreativo den aplikashon di e medidanan i alkansá e metanan di higiena i distansia sosial pa evitá plamamentu di e Covid 19. Si tin gastunan adishonal mester kuantifiká esaki i wak ta ken tin ku karga nan.
Analisando e ordenansa mas aleu, USIBO ta pidi atenshon speshal ainda pa e parti di enseñansa ku apesar ku a kumpli ku e medidanan di higiena, ainda nos ta preokupá pa ku kumplimentu di e distansia sosial den e klasnan i speelplaats na nos skolnan. Mas aleu tambe USIBO ta kere ku mester analisá mas profundo e prohibishon pa praktiká deporte den nos stadion sin públiko. Nos ta kere ku aki tambe basá riba e prinsipio di kuantu hende por tin pareu riba x meter kuadrá di superfisie lo por permití den un forma responsabel públiko bishitá eventonan deportivo den stadion. Ademas esaki ta sirbi e meta di tin un salú mental i físiko komo fuente pa lanta resistensia kontra di e virus. Banda di esaki e ta sirbi tambe e meta pa distraishon di tantu fanátikonan den stadion, komo esnan na kas ku por sigui e evento via medianan sosial. Den e tempu di stress aki esaki ta un di e mihó remedinan.


text:
Ladronisia i dos detenshon
WILLEMSTAD, Curacao — Djamars 16 di yüni 2015, alrededor di 07.40’or di mainta Sentral di Polis a risibí informashon ku tin un ladronisia tumando lugá na un hotèl den Langestraat na Otrabanda. E unidat polisial ku a bai na e sitio a hasi un investigashon i patras di e hotèl den Ijzerstraat nan a bin topa un outo ku dos (2) hòmber aden.
Den e vehíkulo aki tabatin un kantidat di artíkulo entre otro: televishon, radio i sèrbètè ku ta prosedente di e hotèl en kuestion. A konfiská e vehíkulo ku tur e artíkulonan aden i a detené e dos okupantenan kual ta e hòmbernan:
- I.A.N.A., nasé na Kòrsou, di 25 aña di edat;
- L.A.B., nasé na Repúblika Dominikana, di 25 aña di edat.
E dos sospechosonan a keda presentá dilanti di un fiskal ouksiliar ku a ordená na enkarselamentu pa mas investigashon.
###
Aksidente di tráfiko ku herido
WILLEMSTAD, Curacao — Departamento di Tráfiko ta investigando e aksidente di tráfiko ku a tuma lugá djaluna 15 di yüni 2015 alrededor di 12.30’or di mèrdia na e krusada Gosieweg /Comanchestraat den kual tabatin un outo polisial envolví.
E vehíkulo polisial tabata bayendo un asistensia i tabatin su sirena i ‘zwaailicht’ sendé. Koriendo riba Gosieweg den direkshon di Rio Canario, aserkando e krusada Comanchestraat un outo manehá pa un dama a sali su dilanti sin duna preferensia ku konsekuensia ku e vehíkulo polisial a bai dal den banda drechi di e outo aki, ku na su turno a bai dal den un otro outo ku tabata biniendo den direkshon kontrali.
Tur tres shofùr a keda leshoná, di kual e dama tabatin leshonnan serio na su kurpa. Ambulans a transportá e tres víktimanan pa poliklínika na unda despues di tratamentu médiko e dama i e agente polisial a keda interná den hospital St. Elisabeth i e di tres shofùr por a bai kas.
###
Kontròl general i preventivo
WILLEMSTAD, Curacao — Djamars 16 di yüni 2015 entre 17.00’or pa 21.00’or Tim di Mantenshon di Òrdu Públiko di Rio Canario i di Punda, UST, konhuntamente ku Duana i personal di seguridat di aeropuerto, a tene un kontròl general i preventivo na Aeropuerto Hato.
A konfiská:
- Foil ku restunan di kokaina
- Sigaria di mariwana
- Kokaina prosesá den tela di paña
- Tres vehíkulo.
A detené:
- Tres (3) hende hòmber pa violashon di Lei di Opio.
A presentá e tres sospechosonan dilanti di un fiskal ouksiliar ku a ordená enkarselamentu di e hòmber J.D. di 30 aña di edat pa mas investigashon miéntras ku e dos otro sospechosonan despues di interogashon a keda lagá den libertat. E kontròlnan aki ta kontinuá.


text:
ORANESTAD,Aruba
E siman aki Minister Xiomara Maduro a reuni cu Camara di Comercio riba diferente asunto cu ta concerni comercio na Pais Aruba. Entre nan a papia riba e ley pa introduci Buki 2 pa nos Codigo Civil cu reglanan pa comercio cu pronto lo ser trata pa Parlamento. Di su banda Minister Maduro a brinda informacion tambe riba e status di e Reforma Fiscal su fase 2 y a duna informacion tambe riba e trabounan cu Gobierno ta haciendo pa atende cu gastonan di personal cual ta un di e gastonan mas grandi di gobernacion. Tabata un bon reunion den cual a intercambia idea pa asina por mehora e clima pa haci negoshi na Aruba.


text:
Kralendijk – Fundashon Mariadal ta pidi su pashèntnan i su bishitantenan pa bisti un tapaboka ora ku nan bin hòspital òf Kas di Kuido. Esaki pasobra na nos islanan ruman nos ta mira ku e situashon di COVID por kambia rápidamente. Si bo no tin un tapaboka huntu ku bo, bo por haña unu na nos resepshon òf serka un empleado di siguridat. Nos ta supliká bishitantenan ku tin keho pa bin bèk ora nan no tin keho mas. Na entrada ketu bai nos ta puntra si bo tin keho i si resientemente bo a biaha pa eksterior.
E areglonan pa bishita na Kas di Kuido, Sentebibu i Special Care no ta kambia.
Kas di Kuido
Orario di bishita: 10.30 – 20.00 or. Maksimalmente 2 bishitante pa kada habitante, por fabor maksimalmente 1 habitante kada biaha.
Sentebibu i Special Care
Maksimalmente 2 bishitante na mes momentu pa kada pashènt.
Orario di bishita pa Special Care: 12.00 – 13.00 or i 18.00 – 19.00 or.
Orario di bishita pa Sentebibu: 11.30 – 13.00 or i 18.30 – 20.00 or.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Pa 12or di anochi ta kuminsá spera promé resultadonan den elekshon na Merka.
Awe merikanonan ta skohe entre Hillary Clinton i Donald Trump den un elekshon históriko. For di 6or di mainta ora lokal, estadonan na kosta ost di Merka a kuminsá vota. Clinton a depositá su voto kaminda e ta residensia na Chappaqua den e estado di New York. Su kasá Bill Clinton tambe a vota einan. Trump a vota mas lat den dia na Midtown na New York, kompañá di su kasa i yu muhé. Votadónan den diferente estado a topa filanan largu na urnanan, loke por nifiká ku un kantidat grandi di hende ta vota den elekshon di awe. Ya kaba un kantidat rèkert di 46.3 mion persona a depositá nan voto. Na algun lokalidat pa vota tabatin fayo ku e ekiponan di votashon loke a kousa sierto tardansa. Pa masomenos 12or di anochi ta spera e promé resultadonan, na momentu ku e lokalidatnan di votashon na kosta west sera. Algun enkuesta ta indiká kaba ku Clinton tin un bentaha di kuater punto riba su kontrinkante repúblikano Donald Trump.


text:
Jeon ta lansa cancion “Nunca Mas” version Bachata
ORANJESTAD – Diahuebs mainta, cu un concepto completamente diferente, Jeon ta lansa su version nobo di su cancion titula “Nunca Mas” na Spaño den genero di Bachata. 20 di Augustus Jeon a lansa su cancion “Nunca mas” na Papiamento, pa cual a crea un sensacion den 2 siman yegando 87.000 views riba plataforma di YouTube. Cu e acohida aki Jeon hunto cu su equipo creativo a traha riba un version na Spaño, despues di dos siman awe Jeon ta lansa e cancion aki pa tur su fanaticonan por disfruta un tremendo piesa bailabel cu un dushi ritmo pa disfruta riba dje. E videoclip “Nunca mas” version Bachata a wordo presenta cu un concepto en Bibo “La Barberia Live” dirigi por medio di Edward Silberie y e cancion a wordo Produci por medio Rafa De La Cruz, Productor Dominicano cu ta residencia na Aruba.


text:
Polis hasiendo investigashon na e sitio.
Willemstad— Polis mester a bai patras di Mangusá Supermarket na Rio Canario pa un kaso di intento di ladronisia.
Tabata den oranan di mardugá ku Polis i tambe personal di vigilansha ku ta kore kontrolá Mangusá Supermarket a haña e informashon ku mester tin algun tipo tratando pa kibra drenta den e kònteiner ku tin stashoná patras di e supermarket. Mesora polis a bai na e sitio pero no a bin topa ku niun hende pero si a tuma nota ku ya a kuminsá kòrtá e baranan na e porta di e kònteiner pa trata di habri esaki. A pone gerente di e supermarket na altura di e suseso.


text:
Yegada di e hungadónan ayera na Hato
Hato—Varessa Donker, mama di e coach prinsipal di nos selekshon nashonal di Little League, Zaino Everett, tambe tabata na erport di Hato ayera. E tambe tabata den e delegashon ku a biaha pa Williamsport. Ayera nan a yega riba un otro buelo via di New York ku Jet Blue.
Mesun kòrtiku ku Zaino pero balente, ayera durante un entrevista Varessa Donker a splika un tiki di Zaino Everett. Segun Varessa, “Jessa” na su nòmber di kariño, fo’i chikí Zaino no tabata gusta pèrdè. Zaino a nase den bario di Sta. Maria riba Eliminaweg nèt na e krusada ku Salvadorweg. Einan el a krese hungando beisbòl pero tambe un tiki di futbòl. Pero apénas 300 meter for di Frank Curiel Ballpark, Zaino su bida tabata destiná pa baseball. Anke el a inisiá bou tutela di e fam Meyer fo’i e bario di Brievengat, Zaino su kurason a keda den Sta Maria unda e la lanta ku amigunan den famia di Schoop pa kual te awe e tin kontakto diario ku Jonathan.
Pa esnan ku no konosé Zaino, su tata ta mucha di Roi Santu, Ento Everett kende tabata futbolista. Zaino alabes ta sobrino di Remfis “Empie” Donker kende tampoko no ta un deskonosí den mundu di organisashonnan futbolístiko. Zaino a lanta den deporte i krese den deporte pa mehorá su mes den baseball i pa kolmo su aktu primu, Nelo Jansen tambe ta un koach eksitoso den liganan senior biahando ku selekshon di Kòrsou i konkistando e titulo mundial na 2018. Na 2019, Nelo ta pèrdè kontra di Hawaai den final meskos ku Zaino.
Ayera Jessa Donker durante un entrevista riba Facebook Vigilante a duna un splikashon kon karakter di Zaino ta. Segun Jessa, Zaino semper tabata un hóben ku ta motivante pa su mes i esei tabata unu di e faktornan mas importante den su éksito te ainda komo coach. I pa otro aña: “Zaino ta keda”, Varessa a duna di konosé na final.


text:
Siman pasa Minister Endy Croes tabata presente na San Nicolas en conexion cu Dia di Respet organisa pa Abraham de Veerschool. Pa diescinco aña caba e scol ta organisa e actividad aki cu e meta pa inculca respet den e alumnonan, e importancia pa tin respet propio y con pa trataotro cu respet. Tema di e actividad e aña aki tabatamulticultural cu ta refleha e diferente culturanan di e almunonan cu ta atende e scol. E almunonan a forma un ekipoy a usa nan creatividad pa presenta e lokaal decora den e temay color di e pais cu nan ta representa. Tabatin un total didiestres presentacion di diferente pais manera; Aruba, Colombia, Republica Dominicana, Sint Maarten, Haiti y Curaçao etc. ‘E tabata un mainta colorido yena cu energia, historia, tradicion, cultura, cuminda crioyo, bebida y baile di diferente pais cu a keda presenta pa e alumnonan’, e Mandatario a expresa.
Minister Endy Croes kier gradici directora di scol sra Jane Bueno Guzman -Hooft pa e invitacion y e caluroso recepcion. Alabes ta felicita tur e alumnonan pa haci e Dia di Respet uno exitoso. Masha pabien na e klasnan ganado!


text:
ORANJESTAD: Diadomingo ultimo na Centro Deportivo Betico Croes na Santa Cruz a tuma luga e torneo di “pickleball”. E tabata un ocasion special ya cu 10 di october ta dia internacional di e deporte di “pickle ball”.
“Pickleball” ta un deporte cu ta combina elementonanestilo di “badminton” y di tennis. E ta un deporte cu a crece de e ultimo añanan. Na Aruba tin diez aña caba cu “Aruba Pickle Ball Federation” a wordo lanta.
Minister di Enseñansa y Deporte Sr. Endy Croes a wordo invita pa asisti y sera conoci cu e deporte di “pickleball”. “Awe riba un dia special ta un honor pa mi como Minister Enseñansa di Deporte pa por asisti na e competencianan di “pickleball” cu ta tumando luga, hopi agradabel un recepcion hopi bunita pa cu e organisacion y federacion cu ta organisa e weganan di awe y cu ta duna contenido na e dia internacional di “pickleball”, e mandatario a expresa.
Minister Endy Croes ta felicita e organisacion cu taencarga cu e torneo, pabien na e deporte di “pickleball”, un deporte cu ta hayando hopi atencion riba e plataforma mundial y pabien na tur e atletanan di diferente edad cu ta tumando parti na e competencia aki. Di curason boso por conta cu Ministerio di Deporte.


text:
Den e discurso nacional dialuna nochi Prome Minister Mark Rutte a uza e terminologia “groepsimmuniteit”, como algo cu por frena e plamamento di coronavirus mientras cu no tin vacuna of remedi na man pa combati’e. Kico ta encera “groepsimmuniteit” exactamente y pakico e ta importante”
Rutte a splica esaki hopi bon den su discurso: “Esun cu a haya e virus, despues di esey mayoria biaha ta immuun. Mescos cu antes cu sarampi. Mientras mas grandi e grupo cu ta immuun ta, menos e chens ta pa e virus plama pa e grandinan vulnerabel y personanan den un estado di salud debil.”
“Cu “groepsimmuniteit” ta construi manera un muraya di proteccion rond di nan. Esey ta e principio,” el a bisa.
Lo por dura algun luna of mas prome cu crea e “groepsimmuniteit”, Rutte a adverti. Te cu e momento ey, ta keda importante, segun e Prome Mandatario, pa protege mas tanto posibel e hendenan cu mas riesgo ta core, manera e grandinan vulnerabel y persona cu problema cu nan estado di salud.
E hendenan mester haya virus pa construi e “groepsimmuniteit”
Pa crea immunidad, mas tanto hende posibel mester haya e coronavirus. Debi na esaki, un prohibicion total pa subi caya no tin sentido, expertonan ta conseha. Banda di esey, e chens ta grandi cu asina mes hopi hende lo bira malo, asina cu anula e “lockdown” ey.
Pa e motibo ey Gabinete di Mark Rutte a dicidi pa e scenario unda nan ta scoge “pa controla e virus mas tanto posibel”. Esaki ta encera, segun Rutte, cu ta trata di controla e cantidad di contagionan y plama nan riba un periodo mas largo. Cu e maneho aki, unda cu mayoria di persona lo sufri di sintomanan leve, ta traha pa subi e immunidad y lo percura cu sector di salud por atende cu e casonan existente.
Cera henter e pais, por mustra un escogencia atractivo, pero “den e scenario ey nos lo mester pone nos pais plat pa un aña y kisas mas latgo, cu tur e consecuencianan cu e ta trece cun’e,” segun Rutte.
Hefe di RIVM
Jaap van Dissel, hefe di “Rijksinstituut voor Volksgezondheid en Milieu” (RIVM), dialuna anochi a bisa cu mas o menos 50 pa 60 porciento di Hulandes lo mester haya e virus pa logra yega na un “groepsimmuniteit”. Segun Van Dissel, mester laga e virus bay rond bou di personanan saludabel cu llo no wordo afecta mucho p’asina esnan mas debil wordo protegi. “E situacion ta pidi pa solidaridad,” el a bisa.
Asina mes e medidanan tuma door di Gobierno tabata necesario. Pa logra yega na un “groepsimmuniteit”, segun Van Dissel, esaki mester tuma luga di un forma controla, p’asina no demasiado hende keda afecta na mesun momento, cu e sector di cuido no por atende cun’e.


text:
Marisol Lopez Tromp ta join partido POR
Pa awe mainta 10or lo tin un conferencia di prensa na Cayena Mall unda lo anuncia cu e actual Parlamentario independiente, sra. Marisol Lopez...
Otmar Oduber ta bolbe coregi Minister Dowers
Otmar Oduber di E Forsa Nobo (POR) ta haya su mes forsa pa coregi Minister Dowers un biaha mas. Esaki el a haci cu...
Andin Bikker: “Ami no ta kere cu Alonso Tromp tin un caso”
Cuminsamento di siman Camara di Comercio a manda un carta pa Alonso Tromp caminda basicamente a nenga di inscribi su peticion pa cambio di...
KvK ta prefera pa hues tuma decision den caso PDR
Segun secretario di e Partido Democracia Real (PDR) Lisette Gomes,Ā Camara di Comercio (KVK) a dicidi cu ta laga na hues pa dicidi si por...
Situacion PDR: Hopi chens cu lo mester regla den sala di corte
E grupo cu ta bisa di tin e autoridad pa bira e siguiente directiva diĀ Partido Democracia Real (PDR) a haci un peticion pa esaki...
Retiro Stephen Daal di partido POR no ta oficial
Riba pagina social Facebook ta circulando un rumor cu empresario Stephen Daal lo a retira su mes for di directiva di partido Pueblo Orguyoso...
PDR: 1 partido 2 bestuur
ORANJESTAD - Pa exactamente 3'or di atardi, e grupo cu ta bisa di tin e autoridad pa bira e sigiente bestuur nobo di Partido...
Alonso Tromp presidente nobo di PDR
ORANJESTAD - Aunke cu lider di partido PDR Andin Bikker a yama e reunion ilegal, esakiĀ a sigui y cu un sorpresa: e miembronan a...
Marisol Lopez – Tromp ta reacciona riba noticia di su persona
"Dia cu como politico mi kier anuncia mi desishon tocante mi carera politico, mi mes lo anuncia esaki na tur prensa y Pueblo di...
PDR y Andin Bikker ta distancia nan mes di sr. Alonso Tromp
Segun politico Andin Bikker, desde janauri 2016 sr. Alonso Tromp tabata e prome pa haci e asercamento pa sondea un union di forsa entre...


text:
Oranjestad – “Nos por papia y debati di integridad sin caba nunca. Nos por acusa otro di no ta integro y crea e impresion cu nos si ta. Pero eseynan no ta suficiente. Si cada uno di nos actua den forma integro tur ora y den tur situacion, tambe “ora hende no ta wak”, nos ta haci hopi mas pa un comunidad mas integro. Leynan no tey pa haci nos actua corecto y integro. Leynan tey pa corigi esnan cu no ta.” Esey tabata e reaccion di e lider di AVP riba e articulo di e lider di MEP den prensa den fin di siman pasa. “Papia no ta suficiente. Haci. Nos mester comporta den forma integro tur ora y tur caminda.”
INCONSISTENCIA DI MEP
Den e documento cu e lider di MEP a presenta aña pasa e ta lansa un sin fin di acusacion contra su opositornan. Pero ora cu mester a aplica reglanan di integridad, di transparencia, di responsabilisacion pa actonan di miembronan di su propio partido MEP y di su mes, e no a cumpli. Rene Herde’: “Ki bal nos papia di integridad of hasta traha regla y leynan pa mas integridad, pero ora di aplica nan pa tur hende, bo ta e prome pa haci excepcion pa bo mes. Ki bal haci comosifuera integridad ta importante, pero ora yega na actua den forma integro, ta busca tur sorto di excusa pa no actua den forma integro, transparente, y responsabel.”
LEY Y REGLA
Fraccion di AVP den Parlamento ta boga pa haci tur lo posibel pa mehora integridad den tur area di nos comunidad. Pa logra esaki ta trahando riba e ley y reglanan di integridad den politica, na nivel di partidonan politico, di gobierno y di parlamento. E necesidad di mehora comportacion integro, transparente y responsabel den sector publico, semi publico y sector priva tambe ta bisto. Cada biaha cu algo incorecto sosode y no actua den forma transaparente y responsabilisa pa loke a sosode, nos ta haci comportacion incorecto acceptabel. Esey no por! Rene Herde:” Ley y reglanan pa mehora comportacion integro mester conta pa henter nos comunidad. E principio di “ley pa un, ley pa tur” mester conta pa tur hende. Sin excepcion. Politiconan, lidernan social, comercial, lidernan den tur sector, tin tambe e responsabilidad ta duna e bon ehempel y actua den forma integro tur ora y tur caminda. No por mustra dede riba otro y no actua corecto nos mes.” Asina Rene Herde a declara.
Rene Herde a sigui bisa cu Fraccion di AVP no ta lanta acusacion sin motibo manera MEP ta haci tur dia y manera e lider di MEP tambe ta haci den su ultimo articulo. Loke si e fraccion di AVP ta haci, ta asumi su responsabilidad y atende tur acto cu no ta cumpli cu ley, reglanan di integridad o cu moral civico y moral. E accidente di e miembro di e fraccion di MEP mester a conduci na por lo menos medidanan disciplinario como miembro di MEP y sigur como miembro di parlamento. Como polis e sa bon kico e procedura ta pa tur otro hende cu haya nan mes den un accidente. Pero e no a aplica esaki pa su mes. E cuenta di banco di e bufete di abogado desconoci “ERIS CRIUS” mester a conduci sikiera na un envestigacion di parti di e partido MEP y di Ministerio Publico. E mester tabata motibo pa e lider di MEP mes duna cuenta (= responsabilisa como miembro di parlamento/ duna transparencia) na Parlamento y na comunidad. Te awe esaki no a sosode.


text:
Imagen: Mangel Halto, Aruba | Najib Gomez
Mangel (mangrove) ta matanan unico. Nan por crece y sobrevivi caminda otro matanan no por. Nan presencia ta beneficia nos medio ambiente, costanan, bestia y e ser humano.
Siguientemente por lesa algun di e motibonan cu ta haci conservacion di mangel importante.
Barera natural
Mangel por fungi como un barera pa nos costanan, protehando nos costanan contra erosion. E structura di e raiznan ta yuda kibra e energia di olanan y e coriente di lama, asina minimalisando e efecto di erosion riba nos costanan. Especialmente den temponan extremo manera un horcan of tsunami, mangelnan por haci un diferencia grandi. A ser demostra cu e daño causa pa horcan na costanan caminda mangelnan a wordo kita, tawata mas severo cu areanan caminda no a kita mangel.
Mangelnan por hasta yuda contra efectonan di rising sea levels. Areanan band’i costanan sin mangel tin mas chens pa sufri daño di erosion pa motibo di rising sea levels. E erosion aki ta habri caminda pa mas awa subi tera. Mangelnan ta reduci e daño di erosion cu rising sea levels ta trece y asina ta yuda preveni cu pa motibo di erosion mas awa por haya su caminda pa subi tera.
Siguientemente por lesa algun di e motibonan cu ta haci conservacion di mangel importante.
Barera natural
Mangel por fungi como un barera pa nos costanan, protehando nos costanan contra erosion. E structura di e raiznan ta yuda kibra e energia di olanan y e coriente di lama, asina minimalisando e efecto di erosion riba nos costanan. Especialmente den temponan extremo manera un horcan of tsunami, mangelnan por haci un diferencia grandi. A ser demostra cu e daño causa pa horcan na costanan caminda mangelnan a wordo kita, tawata mas severo cu areanan caminda no a kita mangel.
Mangelnan por hasta yuda contra efectonan di rising sea levels. Areanan band’i costanan sin mangel tin mas chens pa sufri daño di erosion pa motibo di rising sea levels. E erosion aki ta habri caminda pa mas awa subi tera. Mangelnan ta reduci e daño di erosion cu rising sea levels ta trece y asina ta yuda preveni cu pa motibo di erosion mas awa por haya su caminda pa subi tera.
Ora mangel desaparece, un gran cantidad di especie tambe lo desaparece.”
Biodiversidad
Mangel ta forma un sistema ecologico hopi productivo. Areanan cu mangel ta un habitat pa un gran cantidad di especie cu ta biba, come y/of reproduci den cercania di mangelnan. Ta trata tanto di especienan bou di awa manera pisca, como otro especia manera parha. Ora mangel desaparece, un gran cantidad di especie tambe lo desaparece. Un perdida di mangelnan no lo tin un efecto negativo solamente riba e especienan bibando den e area di mangelnan. E efecto lo ta mas grandi riba un nivel ecologico. Ta ser estima cu alrededor di 80% di pesca mundial ta depende di mangel sea directamente of indirectamente.
Mangelnan ta crea un sitio adecua pa diferente pisca sobrevivi den e prome fasenan di nan bida. Pisca hoben por haya cuminda den cercania di e mangelnan y por sconde pa pisca mas grandi cu por come nan. Ora nan a crece suficiente, bo por haya e mesun piscanan aki band’i coralnan. Segun dr. Ghislaine Llewellyn, co-autor di un estudio cu a wordo publica den e revista Nature, por conclui cu tin hopi mas di cierto pisca na coralnan cu ta serca di mangelnan, compara cu coralnan cerca di un area cu mangelnan a wordo kita.
Conservacion di naturalesa ta conservacion di e ser humano.”
Cuminda
E aspecto di biodiversidad tin efectonan cu por afecta nos propio cuminda. Mangelnan ta un parti esencial di un ‘food-chain’ compleho cu por yega te riba bo tayo. Na 1969, biologonan Eric Heald y William Odum di University of Miami a descubri cu blachinan di mangel cu ta cay den awa ta wordo colonisa pa bacterianan marino dentro di algun ora. E efecto di e bacteria riba e blachinan ta produci cuminda pa bestianan chikito manera bichi y shrimp. E bestianan chikito aki ta cuminda pa entre otro parha y pisca. Pisca cu bo por haya riba bo tayo.
E ‘food-chain’ ta demostra con leu e efectonan di no cuida nos naturalesa por bay. E ta demostra cu conservacion di naturalesa ta conservacion di e ser humano.


text:
Pronóstiko di tempu pa Kòrsou i bisindario bálido te djasabra mainta 6:00 o.l., 29 di òktober 2022.
Pronóstiko
Pronóstiko di tempu pa Kòrsou i bisindario bálido te djasabra mainta 6:00 o.l., 29 di òktober 2022.
Kompilá: djabièrnè 28 di òktober 2022, 05:00 o.l. (09:00 UTC).
Tempu: Generalmente parsialmente nublá ku chèns pa un áwaseru.
Temperatura máksimo lo alkansá 30ºC i temperatura mínimo 26ºC.
Solo ta sali 06:28 i ta baha 18:11 o.l.
Bientu: Direkshon nan nortwèst, de bes en kuando direkshon variá i por lo general suak; forsa 2 te 3 (7 te 19 km/ora, 4 te 10 nudo). Riba djasabra birando wèst i por lo general moderá den ráfaga; forsa 4 te 5 (20 te 39 km/ora, 11 te 21 nudo).
Situashon general: Kondishon atmosfériko ta kontinuá faborabel pa desaroyo di algun nubia ku áwaseru den nos region durante partinan di awe. Ademas, e forsa di bientu lo keda relativamente suak den e siguiente dianan.
Kondishon di laman: Por lo general trankil ku altura di olanan entre 0.5 i 1.5 meter (2 pa 4 pia). Bientu mas fuerte riba djasabra lo generá olanan relativamente haltu na kostanan sùit.
Sistemanan tropikal signifikante: Aktualmente tin dos disturbio ku potensial pa sigui desaroyá i bira un siklon durante e próksimo dianan. Esun riba e sekshon sùitwèst di Osean Nort Atlántiko tin un posibilidat limitá pa konbertí den siklon. E otro ta un disturbio den desaroyo riba parti ost di Karibe ku posibilidat medio pa intensifiká i bira un siklon. Ningun di e dos sistema nan tropikal aki ta un menasa pa Kòrsou. No opstante esaki, Departamento Meteorológiko Kòrsou ta vigilá en espesial e disturbio den ost di Karibe.
Fenómeno spesial: Ningun.
Perspektiva te djadumingu mainta: Parsialmente nublá ku chèns pa un áwaseru lokal, miéntras bientu lo supla for di un direkshon wèst.
Meteorólogo: Coffie


text:
Bai mirando e anunsio di"e distriktonan"
Buska den nos het di dat di Cuestionarios pa"compatriotas"i"its"Tera, region, e stat. Fásil búskeda na varios parámetros pa tur Nobo amigunan i e korespondensia, i e Amistat e ta gusta.
Liber its i di e ke pa Mucha i dosente di di aña
Nos búskeda tambe ta bon pa hasi Pregunta na studiante i amigunan di klas. Bin i hañá amigunan, compatriotas, kompañeronan di Klas òf sí. Ta fasil registratie, i bo por unico Su mes profil i biba riba un Suburbio di angel. Vota di communicacion real.


text:
30 di mei 1969
“E aña ku ta kabando mañan anochi, e aña 1969, segun mi lo semper keda marká den nos historia komo e aña mas difísil, mas yen di pena, pero tòg e aña di mas importante ku nunka nos a krusa”
Lio Capriles, presidente di Kámara di Komèrsio ta deklará dilanti kámaranan di Tele Curaçao, dia 30 di desèmber 1969.
El a indiká ku 340 negoshi a sufri daño, di aproksimadamente 30 mion florin, 400 persona a keda sin trabou i desampará. Komunidat lo a bai pèrdè rònt di 15 mion florin na entrada di impuesto den e 4 pa 5 añanan benidero i e entrada nashonal lo a bai baha ku aproksimadamente 20 pa 25%, en total un 50 pa 75 mion di florin.
“Un otro gòlpi masha duru, - i no laga niun hende onderschat e daño aki, - ta nos “public image”. Hopi estranhero, pero tambe hendenan lokal, a disidí di dròp plannan pa negoshi nobo ku nan a planiá, i asina a kita chèns di mas trabou i mas entrada pa nos isla i su habitantenan”.
“Nos industria importante di turismo ku últimamente tabata birando dia pa dia mas stèrki i tabata trese mas i mas oportunidat di trabou a sufri un sla enorme”. Tambe el a indiká ku despues di 30 di mei 1969 e grado di okupashon di e 4 hotèlnan di mas grandi a baha ku 20%, kompará ku e mesun temporada un aña promé i ku 36% a eksperensiá un okupashon mas abou di lo a planiá.
Pero Caprilesa a sigui bisa: “Algu ku a sirbi nos bon ta ku tur hende a bai dunando nan kuenta ku nos komunidat no ta di nan so, o no ta nan so ta obra den komunidat aki, sino nos komunidat ta konsistí di hopi kos i hopi diferente hende”.
Den e eksposishon aki : Puntonan sobresaliente di kousa te ku konsekuensianan (Portrèt di portada: kolekshon di Scriwanek)


text:
Durante seshon 8 di Asamblea Generaldi UNESCO pa ku e Konvenshon 2003 di Patrimonio Kultural Intanhibel,Fundashon Kultural Históriko di Boneiru,FUHIKUBO, a keda akreditáofisialmente. Esaki a tuma lugá na Paris, Fransia i a sosodé huntu ku 35 otro NGO di rónt mundo inkluso Fundashon Museo Tula di Korsou.Tabata djàweps 10 di sèptèmber 2020 mitar di shete anochi ora di Paris kaminda e Asamblea General a akseptái akredita 36 NGO,for di un kantidat di 65 petishon di rònt mundu.
Kiko ta e benefisionan?
Na promé luga FUHIKUBO a haña rekonosimentu mundial pa su trabou ku el a bin ta hasi pa mas di trinta aña riba e tereno di dokumentá i asina salbaguardia Patrimonio Kultural Intanhibel di Boneiru i otro isla di eks Antia Hulandes.UNESCO ta rekonosé e balor di e trabou, pero tambe e ekspertisio riba e tereno di Patrimonio Kultural Intanhibel. FUHIKUBO ta awor parti di e kuerpo ku ta duna konseho na e Komishon di NGO mundial di e Konvenshon UNESCO ICH 2003, i por invit’é pa ta parti di e Komishon di Konvenshon èi tambe. ICH ta para pa Intangible Cultural Heritage. E trabou di e Komishon ta pa duna konseho riba e lista Internashonal di Patrimonio Kultural Intanhibel den nesesidat pa salbaguardiá, konseho riba diferente programa, projekto i aktividat ku ta parti di e Konvenshon UNESCO ICH 2003, petishon pa asistensia internashonal i e efekto di e plannan eksistente en konekshon ku e elementonan inskribí riba e Lista Internashonal di Patrimonio Kultural Intanhibel den nesesidat pa salbaguardiá.
Pa medio di e posishon aki, FUHIKUBO ta denter di e nètwèrk huntu ku e otro NGOnan di UNESCO i asina ta probecha di e relashonnan aki i tambe e rekursoriku (informashon i finansas pa medio di proyekto konhuntu) ku esakinan ta trese kune. Naturalmente, na mes momento, ta kompartí e trabounan di FUHIKUBO tambe mundialmente i asina Boneiru su Patrimonio Kultural Intanhibel tambeta konosí rónt mundu.Orguyosamente nos por subi wèpsait di UNESCO i mira FUHIKUBO i Boneiru!
E Konvenshon di ICH 2003 ta unu spesial kaminda den su kuadro por aserká UNESCO direktamente pa bin na remarke pa akreditashon. Asina ta ku FUHIKUBO mes por a manda su formulario aden direktamente sin pasa via Hulanda. E ngonan ta bin na remarke despues di kumpli ku tur rekisito i na desèmber último durante e di 14 seshon di e komishon konsulativo na Colombia a vota pa esaki.Komo ku Boneiru ta parti di Hulanda i Hulanda ta miembro fundadó di Nashon Uní i UNESCO, i ku tambe a rekonosé e Konvenshon ICH 2003, Boneiru tin Hulanda komo State Party. Hulanda ta miembro tambe pa kwater aña (2018-2022) den e Komishon di e Konvenshon ICH 2003 i a vota pa Boneiru na Colombia.
Riba 10-10-10, Boneiru, despues ku 25 aña tabata parti di Sekretariado UNESCO Antiyas, a bin resulta bou di Sekretariado UNESCO Hulanda. Esaki a nifiká, komo ku Hulanda ta miembro fundadó di UNESCO, Boneiru no ta bin na remarke pa fondo pa proyekto i awor ta kai den grupo I (Europa) i no Grupo III (Amerika Latina i Karibe). Na 2015 a lanta “Grupo di Trabou di UNESCO Boneiru”rekonosépa Gobièrnu di Boneiru i Sektretaro General di UNESCO na Hulanda, pa traha, konsehá i asesorá riba tur tereno di UNESCO na Boneiru. Di parti di ‘Grupo di Trabou di UNESCO Boneiru’: FUHIKUBO pabien! Boneiru pabien!
FUHIKUBO OFFICIEEL NGO VAN UNESCO VOOR IMMATERIEEL CULTUREEL ERFGOED
Tijdens de achtste Algemene Vergadering van UNESCO van het Verdrag van 2003 voor Immaterieel Cultureel Erfgoed, is Fundashon Históriko di Boneiru, FUHIKUBO, officieel geaccrediteerd als ngo van UNESCO. Dit is op donderdag 10 september 2020 gebeurd in een vergadering waarin 36 ngo’s, vanuit65 verzoeken van over de gehele wereld, geaccrediteerd werden inclusief Museo Tula van Curaçao.
Wat zijn de voordelen?
Op de eerste plaats heeft FUHIKUBO internationale erkenning gekregen voor het werk dat de stichting al meer dan 30 jaar verricht op het gebied van documentatie om het Immateriële Culturele Erfgoed van Bonaire en de andere eilanden van de voormalige Nederlandse Antillen veilig te stellen. UNESCO erkent de waarde van dit werk, maar ook de expertise op het gebied van Immaterieel Cultureel Erfgoed. FUHIKUBO maakt nu deel uit van het orgaan dat advies uitbrengtaan de Commissie van ngo’s op internationaal gebied van het UNESCO verdrag van 2003, de stichting kan ook uitgenodigd worden om deel van die Commissie van de Conventie uit te maken.
ICH staat voor Intangible Cultural Heritage. Het werk van deze commissie is : om advies uit te brengen over de internationale lijst van Immaterieel Cultureel Erfgoed dat nodig beschermd moet worden. Advies uit te brengen over verschillende programma’s, projecten en activiteiten die deel uitmaken van de Conventie UNESCO ICH 2003. Verzoeken in te dienen voor internationale hulp en advies uit te brengen over het effect van bestaande plannen in verband met de onderdelen die vermeld staan op de Internationale Lijst van Inmaterieel Erfgoed dat nodig beschermd moet worden.
Op grond van deze positie, is FUHIKUBOsamen met de andere ngo’s van UNESCO deel van het netwerk en kan het profijt hebben van deze relaties en ook aan de schat van middelen (informatie en financiën via gezamenlijke projecten) die deze met zich meebrengen. Natuurlijk is het tegelijkertijd zo dat het werk van FUHIKUBO ook internationaal wordt gedeeld en verspreid, het immaterieel cultureel erfgoed van Bonaire wordt zo wereldwijd bekend. Wij kunnen met trots de website van UNESCO bezoeken waar FUHIKUBOnu deel van uitmaakt!
De ICH Conventie van 2003 is bijzonder, in het kader daarvan is het mogelijk om UNESCO direct te benaderen om in aanmerking voor accreditatie te komen. Op die manier kon FUHIKUBO direct zelf de formulieren insturen zonder dat het via Nederland hoefde te lopen. Omdat Bonaire deel uitmaakt van Nederland en dat land een van de oprichters is van de Verenigde Naties en van UNESCO, en het land ook de ICH Conventie van 2003 tekende, heeft Bonaire Nederland wel als State Party.
De ngo’s kwamen voor een accreditatie in aanmerking nadat ze aan alle vereisten hadden voldaan. In december van vorig jaar is er tijdens de 14e sessie van de consultatieve commissie in Colombia hierover gestemd.Nederland heeft natuurlijk in Colombia in het voordeel van Bonaire gestemd.
Op 10-10-10 kwam Bonaire, nadat het 25 jaar deel uitmaakte van het Secretariaat van Unesco Antillen, te vallen onder het Secretariaat UNESCO Nederland.Dit betekende dat Bonaire omdat Nederland een van de leden en mede oprichters van UNESCO was, niet meer in aanmerking kwam voor fondsen voor projecten, ennu in groep I (Europa) en niet in groep III (Latijns Amerika en het Caribisch gebied) belandde. In 2015 werd de groep ‘Werkgroep UNESCO Bonaire’ opgericht, erkend door de Bonairiaanse overheid en de Secretaris Generaal in Nederland, om te werken, advies uit te brengen over alle terreinen van de UNESCO op Bonaire. Namens de Werkgroep UNESCO Bonaire: Gefeliciteerd FUHIKUBO! Gefeliciteerd Bonaire!


text:
The content originally appeared on: Diario
ORANJESTAD (AAN): Diahuebs 29 di september, a tuma luga e reunion mensual cu Camara di Comercio (KvK) hunto cu
Minister di Asuntonan Economico, Comunicacion y Desaroyo Sostenibel, mr. Geoffrey Wever unda ta informa ariba e ultimo desaroyonan pa loke ta trata economia den su totalidad. Manteniendo laso estrecho cu stakeholders clave pa asina guia nos economia den e bon direccion.
Den e reunion mensual a trata e “Vestigingsbeleid” nobo cu a worde anuncia siman pasa y tambe diferente aspectonan cu ta toca e introduccion di aumento di BBO relaciona cu e reforma fiscal cu ta andando. Alavez a elabora ariba e punto cu entrante januari 2023 lo cuminsa cu e UBO-Register na Aruba. Esaki ta e ‘Ultimate Beneficial Owner Register” cu ta bay worde introduci pa asina sigura cu Aruba ta sigui cumpli cu recomendacionnan internacional di e Financial Action Task Force (FATF).
FATF ta un instancia internacional cu ta monitorea actividadnan criminal di labamento di placa y financiamento di terrorismo y proliferacion.
E ley concerni pa cu e introduccion di e UBO-Register a pasa parlamento algun luna atras y actualmente ta coordinando esaki conhuntamente cu Camara di Comercio pa defini e ultimo detayesnan prome cu e fecha di introduccion cu ta 1 di Januari 2023.


text:
Kralendijk – Durante dies dia di enkuentronan ofisial Dutch Caribbean Nature Alliance (DCNA) a duna un ‘masterclass’ pa Miembronan di Parlamento hulandes, splikando e personanan presente e importansia di sostené konservashon di naturalesa na Karibe Hulandes i enfokando mas tantu riba efektonan ku kambio di klima lo tin na e islanan.
“Durante dies dia di enkuentro na Hulanda ku vários stakeholder nos a haña importante pa trese dilanti ku ainda na Hulanda tin un falta di konosementu di konservashon di naturalesa den e foko di biodiversidat den Reino Hulandes; e region di Karibe Hulandes. Pa e motibu akí un di e inisiativanan mayó ku nos a tuma ta pa organisá un ‘masterclass’ tokante Konservashon di Naturalesa na Karibe Hulandes, nos éksitonan i nos retonan, i loke ta rekirí pa oumentá e produktonan i servisionan ku Naturalesa ta proveé pa e desaroyo sosioekonómiko duradero di e islanan awor ku nos ta lantando i drentando den un realidat postpandémiko,” DCNA su Director Tadzio Bervoets ta komentá. Durante e enkuentronan a duna e personanan presente informashon tokante e status di konservashon di naturalesa na tur e seis islanan di Karibe Hulandes, e nesesidat pa inkluí tur e seis islanan di e region di Karibe Hulandes den desishonnan di Kambio di Klima ku Gobièrnu di Reino ta tuma i e nesesidat pa sostené konservashon di naturalesa na e islanan finansieramente.
“Un di e tópikonan mas notabel ku a bini dilanti durante e enkuentronan, sea ku ta ku e Ministerio di BZK, e Ministerio di Asuntu Ekonómiko i Kambio di Klima, òf ku e vários Miembronan di Parlamento di Hulanda, tabata e falta di konosementu na Hulanda di Konservashon di Naturalesa na Karibe Hulandes i kon protekshon di naturalesa lo sigurá un futuro finansiero duradero pa e islanan. Esaki ta e motibu ku tabata importante pa tene enkuentro ku e respektivo agentenan di toma di desishon, organisashonnan partner di naturalesa i institutonan di investigashon pa sigurá, ku na Hulanda, konservashon di naturalesa, Kambio di Klima i Maneho di Áreanan Protehá na Karibe Hulandes ta haña un lugá fiho riba agènda. Esaki tabata e meta mayó di loke tabata diskushonnan intenso i prolongá,” Bervoets a agregá.
Durante e enkuentronan DCNA a pidi spesífikamente pa tene kuenta ku e impaktonan di Kambio di Klima i e impaktonan riba Naturalesa, Komunidat i Ekonomianan di e komunidatnan mas vulnerabel di Reino, ku ta esunnan den e region di Karibe Hulandes, den e proseso di toma di desishon, spesífikamente ora esaki ta relatá na diskushonnan andando komo parti di e proseso di formashon di gobièrnu i pa pone e Sosten pa Naturalesa na Karibe Hulandes riba e futuro programanan di gobernashon.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Kralendijk, The Bottom, Saba, Oranjestad, St. Eustatius – Kolegio konsultativo Grupo di Diálogo Pasado di Sklabitut ta rekomendá pa Estado Hulandes pasa pa rekonosementu, diskulpa i rehabilitashon pa e pasado di sklabitut. Esei tin pará den e rapòrt ‘Kadenanan di Pasado’ ku presidente Dagmar Oudshoorn awe a entregá na e minister di Asuntunan Interno i Relashon den Reino, Kajsa Ollongren.
‘Ku e rapòrt aki, Kolegio konsultativo ta marka fin di e tempu sin kompromiso.’ Dagmar Oudshoorn, presidente
Kolegio konsultativo ta trese dilanti ku rekonosementu ta un paso importante pa Hulanda den su totalidat. Di un banda, rekonosementu ta duna satisfakshon na esnan ku a sufri bou di sklabitut, i di otro banda, e ta promové un bista krítiko riba historia hulandes den un sentido mas amplio.
Aki ta trata di rekonosé ku e komèrsio di katibu i sklabitut ku a tuma lugá entre siglo diesshete i promé di yüli 1863, direktamente òf indirektamente ku outorisashon hulandes, tabata krímennan kontra humanidat. Ademas tambe mester rekonosé e sufrimentu di tur hende ku a bira víktima di e krímennan aki i e sufrimentu di nan desendientenan.
Diskulpa ta yuda ku sanashon di sufrimentu históriko, pero diskulpa prinsipalmente ta dirigí riba konstrukshon di un futuro komun. No ta bai pa mustra dede riba personanan individual komo esnan kulpabel, pero pa Estado Hulandes rekonosé e sufrimentu adishonal kousá pa sklabitut, i tuma responsabilidat ku bista riba un relashon den futuro.
No por separá e rasismo institushonal di awe for di siglonan di sklabitut i kolonialismo i e ideanan ku a originá den e konteksto aki. Den bista di e kolegio konsultativo, restorashon ta nifiká ku mester atendé e konsekuensianan di un forma integral i sistémiko.
Den e rapòrt e kolegio konsultativo ta bini, entre otro, ku e siguiente rekomendashonnan:
- Lansamentu di un programa nashonal di investigashon di e pasado di sklabitut i su efektonan te ku dia di awe.
- Mas atenshon pa e pasado di sklabitut den enseñansa i instituto pedagógiko.
- Prevenshon aktivo di diskriminashon i rasismo institushonal den henter komunidat.
- Un fasilidat nashonal pa oumentá visibilidat di sklabitut.
- Promé di yüli komo dia nashonal di konmemorashon den presensia di rei i gobièrnu.
- Pasa pa rehabilitashon di Tula i otro héroe di resistensia.
- Lanta un fondo di Reino entrante promé di yüli 2023 pa finansiamentu struktural i duradero di medidanan di rekuperashon.
Tarea
Minister di Asuntunan Interno i Relashon den Reino a lanta e kolegio konsultativo dia promé di yüli 2020 pa organisá un diálogo nashonal tokante e pasado di sklabitut hulandes i e impakto di esaki riba komunidat di awendia. Un diálogo dirigí riba konekshon i riba un rekonosimentu mas amplio i inkorporashon di e pasado komun aki.
Background
Den su forma di trata su tarea, e kolegio konsultativo a uza un aserkamentu mas amplio posibel. Den esei tambe a enbolbí e islanan hulandes karibense. A papia ku representante di diferente grupo di interes, sektor sosial, hubentut i varios grupo den sosiesat. A lansa un kampaña públiko, a konsultá un panel di siudadano i a pidi ekspertonan sientífiko pa duna un aporte na e diferente aspektonan di e kuestion di pasado di sklabitut i impakto di esaki riba komunidat kontemporáneo.
E Kolegio konsultativo
E siguiente personanan ta miembro di e kolegio: Dagmar Oudshoorn (presidente), Edgar Davids; Lilian Gonçalves-Ho Kang You, Hannie Kool-Blokland, Glenn de Randamie, Ruben Severina.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Publiká riba 23 Desèmber 2021
WILLEMSTAD – Gobièrnu di Kòrsou, spesífikamente e Ministerio di Hustisia i Ministerio di Asuntunan General i Relashonnan Eksterior, a reuní dos biaha riba djaweps 23 di desèmber ku Konsulado General di Venezuela. E reunionnan akí a kana den bon esfera i Gobièrnu ta keda en espera di outorisashon pronto di outoridatnan Venezolano pa e buelonan konserní.
Durante e reunion Kònsùl General di Venezuela a indiká ku den kuadro di e variante nobo Ómikron di e vírùs di Corona, Gobièrnu di Venezuela a disidí di introdusí eksigenshanan nobo pa biaha (via buelonan di charter). E eksigenshanan nobo akí no ta ofishal ainda i no a komuniká esakinan ofisialmente tampoko. Gobièrnu di Kòrsou a perkurá ku e pasaheronan a kumpli ku tur rekisito Venezolano vigente pa por biaha bèk pa nan pais madre.
Gobièrnu di Venezuela, mediante e Kònsùl General, ta rekonosé su responsabilidat pa ku e pasaheronan ku a keda pegá na Kòrsou, komo ku esaki ta nan siudadanonan. Kònsùl General a duna di konosé di ta asumí su responsabilidat pa duna asistensha na e pasaheronan ku e keda pegá i pa informá e personanan konserní tambe di e desaroyonan. E kònsùl tambe a indiká ku tin sierto reto den esei. Gobièrnu di Kòrsou a ofresé yudansa i a kompartí informashon di forma ku e Kònsùl General por aserká i traha ku vários organisashon lokal ku por asistí nan pa kuida i informá e pasaheronan.
Gobièrnu di Kòrsou, pa medio di e kanalnan diplomatikó manera nos embahada na Caracas, lo keda hasi tur loke ta posibel pa logra outorisashon pronto pa e buelonan akí, i ta spera ku lo por transportá e pasaheronan e wikènt akí ainda bèk pa nan pais.


text:
(LaPatilla) – Union Europeo (UE) ta destina 30 miyon euro na ayudo alimentario pa combati e crisis na Venezuela. Di otro banda, UE a extende e sancionnan imponi contra regimen di Maduro pa un aña mas.
E Union ta destina en total 210 miyon euro adicional pa mitiga e crisis global di seguridad alimentario, di cual 30 miyon euro ta pa e crisis na Venezuela, asina a anuncia promer cu e reunion di G20 na Bali, Indonesia.
E paquete nobo di ayudo comunitario, cu ta eleva e contribucion di UE entre 2020 y 2024 na 8.000 miyon euro, 2024, y tin como obhetivo di cubri entre otro necesidad na 15 pais den peligro di hambruna, manera Afganistan, Etiopia, Nigeria, Sudan di Sur, Somalia y Yemen.
UE a participa tambe cu na 2022 inseguridad alimentario a alcanza nivelnan sin precedente, tanto den escala como den gravedad, cu al menos 205 miyon persona cu ta sufri actualmente inseguridad alimentario agudo y mester ayudo urgente. Esaki ta e nivel mas halto registra”, Comision Europeo a señala den un comunicado. Presidente di e Comision, Ursula Von der Leyen, a subraya cu e “guera di Rusia na Ucrania tin un efecto importante den suministro mundial di alimento”.
Regimen di Nicolas Maduro a rechaza diasabra pasa e decision di Union Europeo di extende pa un aña mas e sancionnan contra funcionarionan Chavista acusa di mina democracia y viola derecho humano na Venezuela. Den un comunicado canciyeria Venezolano a califica e decision di Union Europeo como “desafortuna” y “anacronico” y a afirma cu ta insisti “den un strategia completamente eroneo”.
E decision di UE a keda publica e mesun dia cu presidente Enmanuel Macron a manifesta su voluntad di apoya negociacion entre gobierno di Venezuela y un sector di oposicion, segun Chavismo esey ta “incoherente y ta constitui un bofta na e iniciativa Frances yama Foro pa Paz”, minsiterio di exterior Chavista a adverti. E sancionnan ta solamente contra persona di e regimen.


text:
Bo tin algun pregunta? Klek riba e siguiente link.Tuma kontakto >
Publiká riba 20 March 2020
Manera bo sa, e viro di corona COVID-19 tin hopi medida drástiko komo konsekuensia. Servisio di Impuesto ta hasi tur loke ta posibel pa yuda bo. Pues lesa e pagina aki pa tur informashon aktual.
INFORMASHON GENERAL
Yuda kombatí plamamentu di COVID-19. Si bo ta malu òf bo tin síntomanan di grip manera tosamentu, nister i/òf keintura òf si bo ta den e periodo di isolashon rekomendá a konsekuensia di un biahe eksterior, nos ta supliká bo ku énfasis pa no bishitá nos ofisinanan!
Tur nos lokètnan di bali ta será. Nos ta pidi bo pa usa mas tantu posibel nos posibilidatnan digital. Pa kasonan eksepshonal por fabor tuma kontakto ku e sektor konserní di Servisio di Impuesto pa entregá i tuma dokumentonan.
INFORMASHON ONLINE
Nos ta pidi bo pa usa mas tantu posibel e posibilidatnan digital ku Servisio di Impuesto ta ofresé bo. Bo ta haña mas informashon online via www.belastingdienst.cw . Ademas, bo por pidi mas informashon via e email- adrèsnan abou.
A ANULÁ SITANAN
A anulá tur sita mesora. Si Servisio di Impuesto no a tuma kontakto ku bo ainda, por fabor tuma kontakto bo mes via e numbernan di telefòn abou.
NUMBERNAN DI TELEFÒN PA KADA ORGANISASHON
Nos ta alkansabel djaluna te ku djabièrnè di 08.00 pa 12.00 i 14.00 pa 16.00.
INSPEKSHON DI IMUESTO
General 7342515
Deklarashon 7342575 | 7342653 | 7342629
Deklarashon 7342511 | 7342512 | 7342513 | 7342514
ONTVANGER
General 7342224/7342300
Kobradónan, mira informashon di Ontvanger
Restitushon 7342260
SBAB
General 7342473
Compliance 7342445
Control 7342733
Informashon i Investigashon 7342452
Tene kuenta: pa motibu di e medidanan rondó di COVID-19 lo tin ménos empleado. Pa e motibu ei tin biaha e lo dura mas largu promé ku bo ta haña un empleado na linia.
EMAIL ADR ÈS PA KADA ORGANISASHON
INSPEKSHON
General inspbelcur@gobiernu.cw
Pregunta crib-nummer helpdeskbelastingdienst@minfin.cw
Pregunta online account helpdeskbelastingdienst@minfin.cw
Inkomstenbelasting inkomstenbelasting@gobiernu.cw
Loonbelasting loonbelasting@gobiernu.cw
Omzetbelasting preguntaob@gobiernu.cw
Onroerend belasting onroerendezaakbelasting@gobiernu.cw
Winstbelasting winstbelasting@gobiernu.cw
ONTVANGER
General ontvanger@gobiernu.cw
Kobransa invorderingteam@gobiernu.cw
SBAB
General contact@stichtingbab.com
PAGO
Pa prevení plamamentu di COVID-19, Servisio di Impuesto ta pidi bo pa paga via onlinebanking riba siguiente numbernan di banko di Ontvanger.
MCB 23329507
RBC 8000000104146229
Giro Bank 1500047
Orco Bank 1081290195
Banco di Caribe 30649501
Vidanova Bank 502310001
CIBC FirstCaribbean 570000566
Menshoná siguiente informashon den bo pagonan:
Number di Crib
Periodo / Aña
Aanslagnummer
Bo por paga via Pagomátiko tambe. Pa mas informashon tokante di pago, klek riba www.belastingdienst.cw.
DEKLARASHON
Tur deklarashon pa partikular i empresario por sosodé online tur ora. Riba www.belastingdienst.cw bo ta haña tur informashon nesesario pa regla bo deklarashonnan digital. Si bo tin pregunta bo por manda un mail na helpdeskbelastingdienst@minfin.cw. òf bo por yama Servisio di Impuesto.
AREGLO DI PAGO SPECIAL COVID-19
Den kasonan eksepshonal pa motibu di COVID-19 bo por pidi un suspenshon pa un areglo di pago koriente òf drenta den un areglo di pago. Pa mas informashon tokante di e areglo special COVID-19 bo por manda un mail na invorderingteam@gobiernu.cw.
Despues via un email bo ta haña un lista ku e dokumentonan nesesario ku bo mester manda. Lo evaluá bo petishon i despues lo manda bo un kontesta.


text:
Despues di a pasa un proceso di solicitud e escohencia di e Raad van Toezicht a keda den sra. Geerman. Sra Geerman tin un Bachelor's Degree den Business Administration, un Minor degree den Human Resources Management & Organization Development, y Economics. Alabes e tin trayectoria amplio den sector priva, unda e la fungi den diferente funcionan clave tanto den management y marketing. Su funcion mas recien ta di Head of Commercial/ Territory Manager Aruba na Superior Tobacco Aruba N.V. afilia na Philip Morris International.
Serlimar ta den su momentonan crucial, cu retonan hopi grandi y alabes posibilidadnan real pa cambia e rumbo unda e ta bayendo.
Minister Arends a indica di tin pleno confiansa cu señora Geerman tin tur e competencianan necesario pa dirigi Serlimar den rumbo pa un compania financieramente fuerte."
Tambe ta extende su palabra di gradicimento na sra Madeline Lacle como director interino den su esfuerso y tareanan desplega den temporadanan hopi dificil di e compania.


text:
Opleidingsinstituut Rechtshandhaving & Veiligheidszorg (ORV) a entregá diploma na 13 studiante ku a pasa e opleiding ‘Buitengewoon Agent van Politie’ ku éksito. ORV a entregá e diplomanan durante di e seremonia di entrega di diploma Basis Opleiding Kustwacht (BOK), organisá pa Kustwacht djabièrnè 8 di òktober 2021 na Marine Basis Parera. Durante e seremonia menshoná direktor di ORV sra. Falbru, a dirigí palabra na kursista- i presentenan.
BUITENGEWOON AGENT VAN POLITIE
E opleiding ta kapasitá e trahadó di e servisio menshoná ku ta traha den seguridat i órden públiko pa loke ta trata area di trabou di e servisio. E studiante ta alsa nan nivel di investigashon i trahamentu di proses-verbal despues ku nan a terminá e estudio. E funshonarionan a risibí lès den e materianan Inleiding Recht, Strafrecht, Strafvordering, Staatsrecht, Profesionele Gespreksvoering, Beroepsethiek, Rapporteren, Praktisch Optreden, Ambts en Geweldsinstructie, Proces-verbaal, i otro materianan den kuadro di e trabou ku e grupo menshoná ta traha. E funshonario mester hasi trabounan di kontròl, ordén públiko i investigashon pa por kompletá e materia, práktika (Beroepspraktijk Vorming).


text:
Thank you for registering!
We look forward to seeing you on Sunday, October 16th.
Want to register another person? Click the button below.
E sigiente prijsnan ta aplikabel pa partisipashon:
No-miembro di Curacao Atletiek Bond (CAB) NAF 15,-.
Miembro di CAB te ku 17 aña NAF 7,50.
Miembro di CAB mayor di 17 aña NAF 10,-.
Nos por aseptá inskripshon pa partisipá na kareda i racewalk te ku djabiérne 14 di òktober próksimo.
Konsekuentemente NO por registrá òf paga pa partsipá na e sitio dikareda!
Despues di registrá i paga bo ta haña un voucher ku bo number di partsipashon:
– Bo por pidi e voucher via Whatsapp. Bo mester manda bo prueba di pago via Whatsapp na 59995272497 pa bo haña bo voucher via Whatsapp.
– Bo por tuma bo voucher en persona tambe entre 5:00- 7:00 PM na Stadion Ergilio Hato
(SDK na Brievengat) dianan 11 i 13 di òktober òf tumé dia 14 di òktober entre 5:00- 7:00 PM na Sport Spot Sta Maria
(na e winkelcentrum 100 meter pabou di McDonalds)
Bo por kumpra e karchi tambe entre 5:00- 7:00 PM na Stadion Ergilio Hato (SDK na Brievengat) dianan 11 i 13 di òktober òf tuma e karchi dia 14 di òktober entre 5:00- 7:00 PM na Sport Spot Sta Maria (na e winkelcentrum 100 meter pabou di McDonalds).


text:
Presidente di Aruba Taekwondo Bond “ARTBO” Sr. Moises Fernandez ta gradici Prensa, Miembronan di COA, Subsidie Commissie y tur e Boluntarionan pa asisti na e Campeonato di Himno y Bandera cu a wordo organisa den fin di siman na Compleho Deportivo Frans Figaroa.
Esaki ta e prome evento cu ARTBO a organisa pa e aña aki. E siguiente evento ta e Campeonato Nacional di dia di Rey, sigui pa Campeonato Nacional di Aruba. ARTBO tin varios evento pa aña 2022 entre otro Curso y Campamento di Taekwondo. Sr. Moises Fernandez ta hopi contento di por a mira con grandi Taekwondo a crece apesar cu Covid a paralisa Taekwondo pa un tempo.
ARTBO tambe kier a gradici tur e scolnan di Taekwondo y nan coach cu a participa den e campeonato di Himno y Bandera, mustrando cu Taekwondo a crece hopi cu mas atleta. ARTBO a conta cu 7 scol for di 11 scol cu tin na Aruba y cu a haci e campeonato uno exitoso.


text:
RRebeldia kontra e situashon di sklabitut a manifestá su mes na diferente manera. Hòrtamentu di propiedat di shon, traha poko poko na un manera kamuflá komo bòikòt, suisidio etc. Ta konosí ku katibu a kometé suisidio na un baranka na Hato na nortkant dor di bula na laman, pero tin algun kaso ku no ta konosí kon a katibunan a disparsé. Na 1750 gobernantenan ta reklamá ku 75 katibu a disparsé.
Formanan mas aktivo tabata huida òf lantamentu kontra di e shonnan. Na 1750 tabata tin un rebeldia kontra di e trato inhumano, pero e rebeldia no tabata eksitoso. E rebeldia aki a keda solamente na plantashi Hato. Mas o ménos 100 katibu a ataká e plantashi. Nan a asesiná 59 katibu i sende nan kas na kandela. Di e katibu ku a rebeldiá, algun di nan a kometé suisidio. Nan a kapturá 52 katibu i 39 nan a bende i manda pa eksterior. Remarkabel ta ku e katibunan ku a rebeldiá a yega resientemente for di Afrika.
Katibunan ku a tende di e revolushon liber di Fransia tabata pensa ku gobernantenan nobo na Hulanda si ke duna nan, nan libertat. Pero ku ta gobièrnu lokal huntu ku e shonnan tabata ninga di anunsiá e lei.
Na Haiti na 1793 e rebeldia di katibu e resultá den nan libertat i esaki a yega na orea di e katibunan na Kòrsou. E rebelion na Haiti enkabesá pa Toussaint L’Ouverture a bira konosí masha lihéٞ mes. E viktoria di e katibu na Haiti a hasi un gran impakto riba katibunan di Kòrsou. Nan tabata na altura di e prinsipionan di revolushon Franses di igualdat, libertat i fraternidat. Na Coro Venezuela tambe un rebelion a lanta na 1795 bou di guia di un katibu Kurasoleño José Caridad Gonzales i un katibu ku a hui ku yama Jose Leonardo Chirino.
Tula, Louis Mercier, Bastiaan Carpata i Pedro Wacao, katibunan di kunuku a uni i lanta kontra di nan doño na 1795. E rebelion mas grandi i importante den historia di Kòrsou. Na e rebelion aki katibu di diferente plantashi di Banda Bou a partisipá. E rebeldia a kuminsá na plantashi Kenepa. Dia bèl a bati riba 17 di ougùstùs 1795 e katibunan no a bai traha. Bou di guia di Tula nan a bai serka serka doño di plantashi di Kenepa, van Uytrecht i eksihí nan libertat. Nan a liberá algun katibu ku tabata enkarselá i despues sigui pa plantashi st. Cruz. Einan tabata bou di guia di Bastiaan Carpata. Aki nan a uni ku katibu di st. Cruz. Diferente katibu a bai plantashi di st. Cruz pa bebe awa di huramentu. Riba 18 di ougùstùs e katibunan a bai di st. Cruz pa plantashi Porto Marie, kual a bira e kuartel sentral pa e katibunan. Un di e otro lidernan Louis Mercier a keda atras pa por konvensé e otro katibunan pa djòin e lucha. Tambe pa konkistá fòrti di st. Cruz i Kenepa pa yega na arma ku munishon. Louis Mercier a bai ku komandante van der Grijp di Santa Cruz i Tieleman di Kenepa komo prizonero. Tur shon a hui bai Punda i a laga e plantashinan den man di e katibunan.
Promé konfrontashon
Na 19 di ougùstùs tabata tin e promé konfrontashon den saliñanan di st. Maria ku ehérsito. Esaki tabata un viktoria pa e Afrikanonan sklabisá. Gobièrnu a manda seguidamente un ehérsito mas grandi pa nan. Anteriormente e pastor Schink a purba di konvensé e katibunan pa bai bek plantashi. Ora e katibunan no kier a entregá nan a ataká dia 20 di ougùstùs Porto Marie. Diferente katibu a fayesé i 12 a bira prisionero. Nan hui bai Fontein kaminda Louis Mercier ku un 600 kombatiente tabata warda. E katibunan di Hato ku Grote Berg tambe a djòin.
Táktika di dividí i reina
Despues nan a bini ku táktika di dividí i reina. Tur katibu a haña pordon ménos e lidernan. Dia 25 di ougùstùs tabata tin un lucha entre 2000 katibu i e ehérsito di kapital Westerholt. Nan a keda lucha 5 dia largu, pero despues nan a haña nan ta hui, lagando diferente katibu heridá i morto atras. Tur katibu kapturá ku harma den nan posishon, nan a asesiná. Pa motibu di e lucha aki nan ta yama e punta di e seru di Fontein, Ser’i Neger. Hopi katibu a bini pa pidi van Westerholt pordon. E lidernan a keda nan so para i nan a hui den mondi. Van Westerholt a laga nan venená tur pos i maishi pa obligá nan pa entregá. Despues di 14 di sèptèmber tur katibu a bai bek plantashi. Riba 27 di ougùstùs nan a partisipá e búskeda di e lidernan i nan lo a otorgá un premio di 500 florin ku pa e tempu ei tabata hopi sèn. Tur katibu ku no a partisipá na e rebeldia lo a rekobrá nan libertat. Esaki a pone ku katibunan a reda nan lidernan. Den luna di sèptèmber nan a kapturá e lidernan. Nan a funshoná komo ehèmpel pa otro katibu, pa spanta nan. E lidernan a haña a straf mas pisa. Nan a kologá Tula na un krus i mar’e na un wil pa seguidamente kap su kabes afó.
Nan a tira su kurpa den laman i pega su kabes na un staka riba plenchi di Gobernador. Nan total nan a ehekutá 29 katibu, 3 a haña straf dor di maltrato físiko i 10 eks-katibu i 7 katibu nan a manda den eksterior.
Canon van Curaçao | 6. Slavernijverzet – Canon van Curaçao (canoncuracao.cw)
Despues di e lucha pa libertat Gobièrnu a kuminsá trata katibu ménos malu. Nan a kambia reglanan e orarionan di trabou pa ménos ora, nan tabata risibí mas funchi, nan a kambia e reglanan tokante gravedat di strafnan. Tabata tin diferente regla, pero masha tiki shon tabata tene nan mes na nan.
Bou di preshon di emansipashon ku a tuma lugá na kolonianan Ingles ku Franses den añanan 1833 ku 1848, gobièrnu tambe mester a kuminsá reflehá tokante abolishon di sklabitut. Na aña 1863 sklabitut ta ser abolí.
Un kantika ku Afrikanonan sklabisá tabata kanta ora di abolishon di sklabitut tabata:
Bam pidi Dios na rudia abao
Cu su santu debocion
Awor nos ta liber di tur shon
Liber di tur nacion
Catibu di rei
Un otro kantika tabata :
djuku Kaiman, djuku eeh- djuku kaiman
ai shon m’a kaba na bon
ai shon m’a kaba na pas
kaiman djuku eh- djuku kaiman
shon m’a kaba na bon
ai djaka laba tayo
ai djaka buta mesa
djaka lo bati kama
kaiman djuku- djuku kaiman
Djuku krokodel, ai shon, a bai bon ku mi, mi ta biba na pas, laga djakanan laba kos, laga djaka drecha mesa, laga djaka bati kama, ami ta biba na pas.
De afschaffing van de slavernij


text:
Diabierna anochi durante “Toque de Queda” polisnan a bin topa cu un chauffeur coriendo un Yaris riba caminda. Mesora a para e vehiculo aki pa controla si e por ta riba caminda. Debi cu e chauffeur no tabata tini ningun permiso pa ta riba caminda durante “TdQ” a detene y tranporte pa warda di [polis unda e lo ricibi su boet pa ta riba caya.
Polis a para chauffeur coriendo auto riba caminda serca di Sabana Blanco
Diabierna anochi durante “Toque de Queda” polisnan a bin topa cu un chauffeur coriendo un Yaris riba caminda. Mesora a para e vehiculo aki pa controla si e por ta riba caminda. Debi cu e chauffeur no tabata tini ningun permiso pa ta riba caminda durante “TdQ” a detene y tranporte pa warda di [polis unda e lo ricibi su boet pa ta riba caya.


text:
ORANJESTAD, Aruba
Durante un evento special Directiva y Miembronan di Aruba One Happy Island Lions Club cu sumo placer a yama bon bini na Sra. Clarette Angeline Quandus. Fellow Lion Clarette Quandus a wordo instala pa Presidente Fellow Lion Junior Arends, cual por cierto ta e sponsoring Lions. PDG Fellow Lion Doris Lacle de Eugenio a asisti durante e ceremonia di instalacion.
Fellow Lion Clarette Quandus ta un funcionario publico y tin talentonan artisto como poeta y escritora di diferente buki. Ta un miembro di Lions Club ta un previlegio mirando cu bo ta forma parti e organisacion di clubnan di servicio activo mas grandi na mundo, un grupo di mas di 1.4 miyon homber y muhernan di mas di 48 mil clubnan den 200 paisnan y areanan geografico rond mundo, cual ta dedica na haci un diferencia. Como miembro di nos organisacion, Fl. Clarette Quandus lo yuda nos club yega na esnan den necesidad den nos comunidad, experencia y biba e bunita di haci trabao boluntario. Ademas e ta e oportunidad pa perfecciona liderazgo, comunicacion y abilidadnan organisatorio. Como miembro di Lions Club bo lo por desaroya amistadnan cu ta dura pa bida largo, conoce Lionnan di otro skinanan di mundo y contribui cu ideanan cu lo yuda contribui na e necesidadnan di nos comunidad.
Aruba One Happy Island Lions Club a wordo funda dia 16 di juni 2017. Ya pa casi 3 aña caba a bin ta sirbi esnan den necesidad den nos comunidad di Aruba, cu proyectonan manera e.o. Adoptacion di Plastic Beach, Aruba Reef Care Beach Clean-up. Tambe proyectonan comunitario manera Yuda y trece Alegria na nos grandinan den Cas di Anciano, Concientiza nos muchanan y comunidad riba e malesa di Diabetes, Actividad pa Nos Personal Special, Campaña Promocion pa un Trafico Sigur, Aruba Doet, Blood Donor Drive, Charlanan Publico riba Concientizacion. Aruba One Happy Island Lions Club ta comprometi pa haci e trabaonan di servicio incomparabel di Lions Club International na nos comunidad.Un biaha mas pabien na Fellow Lion Clarette Quandus, bon bini y hopi exito como miembro di Aruba One Happy Island Lions Club. Despues a sigui un rato ameno cu animacion sorpresa di Massive Brassband. Un danki na The Chapel Restaurant pa e bon servicio.


text:
Diasabra a tuma luga na Miami (FL) sorteo di “2021 Concacaf Woman Qualifiers”
Aruba a cai den grupo D hunto cu Panama, El Salvador, Barbados y Belize. Cada pais lo hunga cuatro wega, dos na cas y dos afo. Weganan ta tuma luga entre 24 cu 30 di november 2021 y entre 6 cu 12 di april 2022.
Schedule
Aruba v El Salvador
Barbados v ArubaApril 6-12 2022:
Belize v Aruba
Aruba v Panama
Facilidad
Pa november realisticamente no ta wak cu Compleho Deportivo Guillermo Prospero Trinidad lo ta cla pa un wega internacional. Cu esaki ta keda dos opcion Stadion Ergilio Hato, Curacao of IMG Academy, Bradenton, Florida.
No tin mucho informacion di kende ta seleccionadonan y ken lo forma parti di e staff.